Predsjednik Sjedinjenih Američkih Država (SAD) Donald Trump završio je terapiju protiv korona virusa i može se vratiti javnom angažmanu od 10. oktobra, rekao je 9. oktobra ljekar Bijele kuće Sean Conley.\n"Subota (10. oktobar) biće deseti dan od dijagnoze u četvrtak, a na osnovu pravca dijagnostike koju tim provodi, a koja napreduje, u potpunosti očekujem siguran predsjednikov povratak javnom angažmanu u to vrijeme", navodi u dopisu Bijela kuća riječi Conleya.\nConley je rekao da je Trump na liječenje reagovao "izuzetno dobro" bez ikakvih pokazatelja štetnih učinaka te da nije pokazao znakove "napretka bolesti".\nTrump je rano 1. oktobra objavio da je zaražen virusom i proveo je tri dana u bolnici prije nego što se 5. oktobra vratio u Bijelu kuću.\nNakon Conleyeve najave, Trump je rekao da bi mogao pokušati prisustvovati skupu 10. oktobra.\n"Mislim da ću pokušati napraviti skup u subotu navečer, ako budemo imali dovoljno vremena da ga sastavimo", rekao je Trump za Fox News, dodajući kako bi to vjerovatno bilo na Floridi, a slijedi još jedan u Pensilvaniji 11. oktobra.\nFauci: Potrebna dva negativna testa\nDoktor Anthony Fauci, glavni vladin stručnjak za zarazne bolesti, rekao je da su dva negativna laboratorijska OCR testa u razmaku od 24 sata ključni faktor u utvrđivanju je li neko još uvijek zarazan.\n"Dakle, ako predsjednik prođe 10 dana bez simptoma i ako obavi testove o kojima smo razgovarali, na osnovu nauke možete pretpostaviti da nije zaražen", rekao je Fauci u četvrtak na MSNBC-u.\nTrump je ranije rekao da ne vjeruje da je zarazan i da se osjeća dovoljno dobro da nastavi s okupljanjima u kampanji, uprkos smjernicama zdravstvenih agencija koje kažu da bi ljudi u njegovoj situaciji trebali ostati u izolaciji jer postoji šansa da mogu zaraziti druge.\nHiljade ljudi prisustvuje Trumpovim skupovima, a mnogi ne nose maske, iako su zdravstveni službenici savjetovali da je to dobar način da se spriječi širenje virusa. Predsjednik se takođe našao na udaru kritika zbog toga što nije stalno nosio masku i zbog toga što se rugao bivšem potpredsjedniku SAD Joeu Bidenu, njegovom protivkandidatu na izborima 3. novembra, jer ju je nosio.\nŠta će biti sa drugom debatom?\nTrumpovi komentari na televiziji Fox uslijedili su nakon što je rekao da neće učestvovati u drugoj debati sledeće nedelje u toku predizborne kampanje, jer su organizatori najavili da bi mogla da bude održana online.\n"Neću voditi virtualnu raspravu", rekao je za Fox Business Network. Ideju bilo kog drugog formata debate osim licem u lice nazvao je "šalom".\nNestranačka Komisija za predsjedničke debate donijela je odluku o prebacivanju druge u nizu 15. oktobra u online format, navodeći potrebu da se "zaštiti zdravlje i sigurnost svih uključenih".\nTrumpova kampanja insistira da se treća i posljednja rasprava odgodi sa 22. na 29. oktobar, samo nekoliko dana prije izbora 3. novembra.\nBidenov tim odbio je poziv za odgodu, rekavši da Trampu ne može biti dopušteno da "prepiše kalendar i odabere nove datume po svom izboru".\nBidenova kampanja saopštila je da je kandidat Demokratske stranke spreman da krene sa drugom debatom koja je zakazana za 15. oktobar u virtualnom formatu, ali je također zatražio da se pomeri za 22. oktobar i da uključi pitanja glasača.\nAko ne dođe do odgađanja, rekao je da će prisustvovati raspravi 22. oktobra kako je zakazano.\n"Pristali smo na tri rasprave još ljetos", rekao je Biden. "Pojavljujem se. Biću tamo. A ako se, u stvari, on pojavi, u redu. Ako se ne pojavi, u redu."\nS manje od četiri nedelje do američkih predsjedničkih izbora i sa milionima glasača koji su već glasali, Trump je pod pritiskom da okrene kampanju koja Bidenu daje prednost po nacionalnim anketama i u većini država.\nDilema Trumpove kampanje: Kako voditi kampanju s bolesnim kandidatom?\nLjekar: Trump 24 sata bez simptoma COVID-19


Prestati sa usvajanjem zakona po hitnom postupku - preporuka koju Srbija ignoriše | Insajder\nPrestati sa usvajanjem zakona po hitnom postupku - preporuka koju Srbija ignoriše\nVeć pet godina čeka se novi Zakon o Agenciji za borbu protiv korupcije\nJedan od čestih argumenata predstavnika vlasti da se preduzimaju mere protiv korupcije je i rad na donošenju novog Zakona o agenciji za borbu protiv korupcije kojom bi se ojačala i proširila nadležnost ove nezavisne institucije. Usvajanje ovog zakona, međutim, čeka se već pet godina.\nZa rad na novom zakonu o Agenciji za borbu protiv korupcije zaduženo je Ministarstvo pravde. Još 2013. Ministarstvu je dobilo rok od 12 meseci da pripremi nacrt i pošalje ga Vladi. Taj rok je istekao pre pet godina, a Zakon još nije u proceduri.


Banjaluka – U rad pušten peti terminal "BL Bike" | BL Portal\nBanjaluka – U rad pušten peti terminal “BL Bike”\nNovi, peti po redu, terminal „BL Bike“, gradskog servisa za iznajmljivanje bicikala, danas je pušten u funkciju na lokaciji u Obilićevu, na ukrštanju ulica Cara Lazara i Krfske.\nNačelnik Odjeljenja za saobraćaj i puteve Slaviša Sandić, istakao je da je novi terminal lociran uz Istočni tranzit, u blizini gradlišta novog dijela ove saobraćajnice i novog kilometra bicisklističkih staza. On je dodao da je strateški cilj gradske administracije da svako banjalučko naselje dobije po jedan ovakav terminal.\nNa ovoj lokaciji uskoro završavamo izgradnju biciklističih i pješačkih staza na potezu do Rebrovačke crkve. U međuvremenu, biće okončani i radovi na izgradanji nedostajućeg dijela Istočnog tranzita u pravcu novog mosta, tako da očekujemo značajan broj novih korisnika ove usluge – naglasio je Sandić.\nStanice „BL Bike“ su dostupne i u centru grada – Ulica kralja Petra I Karađorđevića (preko puta zgrade Gradske uprave), kod vodenog parka Akvana, u Ulici Majke Jugovića kod Studentskog centra „Nikola Tesla“ i u Parku Mladen Stojanović.\nOvaj sistem trenutno ima 1.080 korisnika, a očekuje se da će ovaj broj biti znatano povećan tokom ljetnje sezone.\nNaše analize pokazuju da je najveći broj korisnika “BL Bike” u jutarnjim i popodnevnim časovima kada ljudi idu i vraćaju se s posla. To je upravo bila naša namjera da stimulišemo ovu vrstu prevoza, a da se manje koriste automobili – rekao je Sandić.\nTags: BL Bike\nVIDEO – Benedi Đukanović sproveden u KPZ Tunjice; Slijedi saslušanje\nU Srpskoj ulici promijenjen režim saobraćaja


Ulepšavanje buduće prestonice kulture | TV KANAL 9 NOVI SAD\nNaslovna EMISIJE Ulepšavanje buduće prestonice kulture\nPlan za rasplet 110 kV dalekovoda na Čeneju i Plan detaljne regulacije prostora za poslovanje između Temerinske ulice, Puta Šajkaškog odreda i Ulice Bate Žilinskog, razmatrani su na današnjoj sednici Saveta za urbanizam, poslovni prostor i stambena pitanja.\nOsnovni cilj izrade Plana detaljne regulacije Telepa, jeste usklađivanje ovog Plana sa Planovima višeg reda. U dokumentaciju je, kako je navedeno, potrebno implementirati mrežu javnih garaža, kao i pripremiti sve okolnosti vezane za legalizaciju objekata.\n“Imamo plan detaljne regulacije Sportskog centra Sajmište. Nastavlja se kontinuitet, zadržava se taj Sportski centar, s tim što se uvode neki atletski sadržaji i prilagođava se sadašnjim potrebama korisnika. Imamo Plan detaljne reulacije Staroiriškog puta, opet usklađujemo sa Planom višeg reda koji je rađen za celu Sremsku Kamenicu, definisane su neke promene za nosivost terena i stabilnost, koje smo mi aktuelizovali u ovaj planski dokument”, rekla je Milena Vrbaški iz Saveta za urbanizam.\nČlanovi i članice Saveta, razmatrali su i Predloge odluka o izradi planova detaljne regulacije za Staroiriški put u Sremskoj Kamenici, Novo naselje, Detelinare III, zatim Spotrskog centra “Sajmište” gde je planirano obogaćenje sportskog sadržaja, Sportskog centra Sajmište, kao i Plan detaljne regulacije blokova između ulica Novosadskog Sajma, Bulevara kralja Petra I i Branimira Ćosića.\n“Imamo neke nove sadržaje, idemo u susret prestonici kulture. Imamo Novo naselje kao deo gde će biti određeni kulturni sadržaji, biti realizovani objekti u kojima će biti smešteni sadržaji kulture, imamo Centar za hraniteljske porodice, i još neki sadržaji koji će doprineti kvalitetu ovog prostora”, navela je Vrbaški.\nNa sednici je prihvaćen Izveštaj o poslovanju Javnog komunalnog preduzeća “Stan” za 2016. godinu. Konačnu reč o ovim predlozima izjasniće se odbornici na sutrašnjoj sednici Skupštine Grada.\nPrethodni tekstOdbornici sutra o gradskom prevozu\nSledeći tekstUskoro uređenje Kameničkog parka


Tejana Tejlor je najatraktivnija žena sveta po izboru magazina Maxim | City Magazine\nTejana Tejlor je najatraktivnija žena sveta po izboru magazina Maxim\nMuški magazin Maxim svake godine u ovo vreme objavljuje svoju listu 100 najatraktivnijih žena sveta. Na čelu njihove liste ove godine našla se Tejana Tejlor, prva crnkinja u istoriji magazina koja je dobila ovo priznanje.\nOva 30-godišnja dama već neko vreme privlači pažnju javnosti svojom lepotom i talentom za ples, koreografiju, glumu i muziku. „Pratim Maxim već godinama i oduvek mi je bila želja da se nađem na naslovnici”, izjavila je Tejana za ovaj magazin i dodala: „Puno mi je značilo kada sam dobila vaš poziv i čula da želite da uradite priču o meni i slikate me”.\nTejana je nedavno ostvarila ulogu u veoma gledanom filmu Coming 2 America, a postoje naznake da će ona uskoro dobiti šansu da tumači Dion Vorvik u biografskoj seriji o poznatoj pevačici. Kao plesačica i koreografkinja, Tejana je sarađivala sa Bijonse, Kanje Vestom, Džej-Zijem i drugim popularnim muzičkim izvođačima.\nNjen poslednji muzički album The Album izašao je u 2020. i debitovao je na osmom mestu liste najprodavanijih albuma magazina Billboard. Tejana trenutno zajedno sa svojim mužem snima rijaliti šou We Got Love Teyana & Iman za televiziju E!. Ne sumnjamo da će prvo mesto na Maxim-ovoj listi najatraktivnijih žena današnjice dati veliki vetar u leđa njenoj karijeri.\nAutor naslovne slike: Gilles Bensimon\n#atraktivne osobe #atraktivnost #lepe žene #najlepše žene #najseksipilnije žene


High Broadcast – Page 800 – BALKAN NEWS SITE\nApeluje se na građane na dodatni oprez pri kretanju, te da ne izlaze iz svojih domova ukoliko ne trebaju\nU Zavodu za hitnu medicinsku pomoć Kantona Sarajevo povećan je broj pacijenata zbog leda.\nBorba demobilisanih boraca za pravednu raspodjelu novca namijenjenog ovoj populaciji traje od 12. juna 2017.\nJoš 12. juna 2017. ispred zgrade Vlade FBiH okupilo se oko 300 demobilisanih boraca iz nekoliko gradova Tuzlanskog kantona, koji su put Sarajeva krenuli pješke 8. juna, a priključili su im se i demobilisani borci iz drugih gradova. Od tada borave naizmjenično pred zgradom u Alipašinoj ulici, tražeći ispunjenje tri zahtjeva: ukidanje finansiranja svih boračkih udruženja, borački dodatak i objavu registra onih koji su bili u ratu.\nŠtrajk i peticija\nVeć 16. juna je ministar za pitanja boraca Salko Bukvarević u intervjuu za Oslobođenje kazao da za dodatak koji borci traže nema novca, izlazeći tog dana i pred borce, koji su poručili da parcijalna rješenja neće prihvatiti.\nPojedini demobilisani borci iz kampa su 22. juna kazali da će se, ako zahtjevi ne budu ispunjeni, spaliti za Bajram, a sutradan je zasjedala Vlada FBiH, no, iako najavljeno, pitanje boraca iz kampa nije razmatrano.\nS protesta održanih pred federalnim Parlamentom /Amer Kajmović\nU kamp je 7. jula borcima došao potpredsjednik FBiH Milan Dunović, koji je pozvao Vladu da pametnije raspodijeli novac, a istog dana dio boraca potpisao je sporazum o socijalnom zbrinjavanju boraca Armije RBiH iz 19 općina. Potpisnici su otišli iz kampa.\nPoslanici klubova DF-a i SDP-a BiH u Predstavničkom domu PFBiH su 12. jula predsjedavajućem Edinu Mušiću poslali prijedlog za održavanje vanredne sjednice radi razmatranja zahtjeva pripadnika demobilisanih boraca ARBiH i HVO-a.\nBukvarević je 21. avgusta, kao predstavnik Radne grupe Vlade FBiH za pregovore, pozvao demobilisane borce iz kampa da odrede predstavnike za pregovore, što su oni odbili, te je dio njih 24. avgusta stupio u štrajk glađu.\nPrikupljanje potpisa građana počelo je 19. septembra, a 21. 9. dio demobilisanih boraca iz kampa odlazi pred zgradu Parlamenta FBiH, gdje su održane dvije sjednice Doma naroda, sa predložena tri zakona iz oblasti boračke populacije. No, borci su kazali da je to velika farsa za građane.\nUdruživanje sa članovima Udruge Zaboravljeni branitelji borci iz kampa objavili su 20. oktobra.\nPotpisnici sporazuma sa Vladom 20. decembra najavljuju povratak u Alipašinu, jer vlast nije ispoštovala nijednu stavku sporazuma, a 8. januara ministar Bukvarević za Oslobođenje kaže da se sporazum s borcima poštuje.\nUbleha od registra\nU Vladi su 29. januara prezentirali registar korisnika boračko-invalidske zaštite, koji su demobilisani borci nazvali “ublehom za javnost”.\nPrevareni potpisnici sporazuma 6. februara podnose krivičnu prijavu protiv Vlade FBiH i Ministarstva za pitanja boraca i invalida odbrambeno-oslobodilačkog rata, a 16. 2. klubovi poslanika opozicionih SDP-a, DF-a i HDZ-a 1990 upućuju urgenciju Edinu Mušiću u kojoj traže sazivanje hitne sjednice ovog doma o stanju i položaju boračke populacije. Održavanje sjednice opozicija je tražila prije 28. februara, za kada su borci najavili blokade.\nDANAS U OSLOBOĐENJU Pravo je jače od oružja\nOsman Ćatić, šef Povjereništva SDA u Konjicu: Članstvu vraćamo izvornu SDA\nNeka se vijori zastava BiH\nPravo je jače od oružja\nIvo Goldstein: Dobili smo 2:1\nSnježna oluja zatvorila škole i aerodrome\nTržište solarne energije u BiH još u povojima\nMesić će ipak biti Počasni građanin\nIlijaš se gradi i razvija korak po korak\nPričanje priča je naš posao i obaveza\nRadnik ne treba potcijeniti\nPrevious page Page 1 … Page 799 Page 800 Page 801 … Page 1,202 Next page


Cumtobel u Nišu | 381 vesti\nBy RedakcijaPosted on July 28, 2017 July 28, 2017\nZa manje od godinu dana na tržištu će se naći prvi proizvodi iz niškog pogona kompanije Cumtobel (Zumtobel).\nOvo je rečeno na potpisivanju ugovora o izgradnji austrijske fabrike rasvete u Srbiji, koja će zaposliti 1100 radnika. Vrednost investicije je 30,6 miliona evra.\nMapa Cumbotel projekata\nNakon potpisivanja ugovora, predsednik Srbije Aleksandar Vučić izjavio je da je reč o kompaniji osnovanoj pre 67 godina, koja je gigant u oblasti industrije rasvete.\nPo njegovim rečima, Vlada Srbije je obezbedila subvencije od osam miliona evra, što samo pokazuje da nisu tačne tvrdnje da Vlada stranim investitorima obezbedjuje subvencije od po 50.000 evra po zaposlenom.\nOn je izrazio zadovoljstvo zbog toga što je Cumtobel već kontaktirao lokalni univerzitet i srednje škole iz kojih će regrutovati buduće zaposlene.\n“Ulaganja ne donose dobit samo porodicama radnika, već i gradu Nišu koji će imati više novca za infrastrukturu i privlačenje turista, i Niš će to umeti da iskoristi”, rekao je Vučić.\n“Niš je danas drugačije mesto nove energije i razvoja i polako ponovo postaje novi industrijski centar Srbije… Polako vraćamo Niš, gradska kasa bolje funkcioniše, nisam potpuno zadovoljan, ali je značajno bolje”, rekao je Vučić. On je posebno zahvalio predsedniku Cumtobela Ulrihu Šumaheru i ocenio da “bez njegove posvećenosti i ljubavi prema Srbiji ne bi bilo moguće da dodje do te investicije”.\nRanije je najavljeno da austrijska kompanija Cumtobel grupa (Zumtobel Group) planira da u Nišu otvori fabriku od 40.000 kvadratnih metara u čiju izgradnju će investirati 30 miliona evra.\nCumtobel grupa je svetski poznat proizvodjač LED-rasvete, jedan od vodećih u oblasti inovativnih rešenja za rasvetu i proizvodnju pratećih komponenti.\nU Srbiji posluje od početka prošle godine kada je svoj Centar za projektovanje osvetljenja doselila iz Poljske. Njena beogradska kancelarija je od 1. maja regionalni centar za tržište Srbije, Crne Gore, Turske i Centralne Azije.\nCumtobel grupa iz Dornbirna je kao porodična firma osnovana 1950. godine, a zapošljava 7.000 radnika u 14 proizvodnih pogona na četiri kontinenta i u prodajnim objektima u 90 zemalja.\nTag: Cumtobel fabrika Nis rasveta zapošljavanje Zumtobel\nPrevious post: Česi žele srpske radnike\nNext post: Prirodu trošimo sve brže\nSprečavanje pranja novca i financiranja terorizma: Komisija procjenjuje rizike i poziva na bolju provedbu pravila July 24, 2019\nKomisija predložila okvir upravljanja za proračunski instrument za konvergenciju i konkurentnost July 24, 2019\nLjetna gospodarska prognoza 2019.: rast neizvjestan zbog vanjskih čimbenika July 10, 2019\nTermalni izvori, za zdravlje i uživanje\nKako izabrati suvenir za poklon\nZimske gume, pripremite ih na vreme\nNove vojvođanske sorte grožđa\nDanas u Kragujevcu – Transtek sajam privrednih vozila i transportera\nŠta je hab


Mediji za ljudska prava – Ljudska prava za medije - EU Info Centar\nU cilju poticanja otvorene rasprave sa medijskim djelatnicima o najvećim poteškoćama koje suočavaju u svakodnevnom radu, u okviru kampanje EU za Tvoja Prava, Info centar Evropske unije u Bosni i Hercegovini organizovao je prvu od tri diskusije o pravima novinara danas u Sarajevu.\n„Pitanje slobode medija nije samo prisutno u Bosni i Hercegovini i regionu, već i unutar Evropske unije. Slobodni i nezavisni mediji su uslov pridruživanja Evropskoj uniji. Procjenjivati ćemo sposobnost države da garantuje slobodne i nezavisne medije. Za Evropsku uniju, to će i dalje biti naš fokus tokom procesa pridruživanja,“ istakao je Khaldoun Sinno, zamjenik šefa Delegacije Evropske unije u Bosni i Hercegovini.\nMedijski djelatnici su izloženi stalnim ekonomskim, političkim i institucionalnim pritiscima, što sa jedne strane rezultira ozbiljnim kršenjem prava na slobodu informisanja i slobodu izražavanja. S druge strane, i mediji i novinari krše prava drugih bh. građana, ne poštujući prava ranjivih društvenih kategorija, djelujući na diskriminirajući način prema drugima, upotrebom govora mržnje, kršeći kodeks novinarske etike i profesionalnih standarda.\n„Ako se narušavaju prava novinara, samim tim se narušavaju njihova ljudska prava. Ne poštujući koncept ljudskih prava mi ne podržavamo ni kulturu ljudskih prava kroz medijske sadržaje te svi trebamo preuzeti odgovornost za ovo,“ istakla je Borka Rudić, generalna sekretarka Udruženja BH Novinari, dodavši da se prava novinarki sve više ugrožavaju podržavanjem stereotipa kroz medijske sadržaje.\nTokom diskusije, panelisti se se osvrnuli na odgovornost civilnog društva, medija i institucija u oblasti promocije i zaštite ljudskih prava novinara, u skladu sa standardima i politikama Evropske unije u oblasti ljudskih prava i demokracije. Panelisti i učesnici su se složili da medijski djelatnici te cjelokupno društvo ne smiju zanemarivati prijetnje upućene novinarima i napade na novinarsku etiku i profesionalizam zbog dugoročnih negativnih učinaka na objektivno, transparentno i vjerodostojno medijsko izvještavanje, što predstavlja srž svakog demokratskog društva.


Košarkaši Crvene zvezde osvojili rekordnu 22. titulu\nCrveno-bele je do pobede predvodio Nikola Ivanović sa 21 poenom, Nikola Kalinić ubacio je 12, Ognjen Kuzmić devet, a Stefan Marković osam poena.\nKošarkaši Crvene zvezde osvojili su rekordnu 22. titulu šampiona ddržave, pošto su večeras u drugoj utakmici finala Superlige Srbije savladali FMP u Železniku 71:59.\nUjedno, crveno-beli su kompletirali triplu krunu pošto su prethodno osvojili Kup Radivoja Koraća i ABA ligu.\nOvom utakmicom spuštena je zavesa na još jednu košarkašku sezonu u Srbiji. Crvena zvezda će je pamtiti po odličnom, pošto je osvojila tripl-krunu (drugi put u nizu) – Kup Radivoja Koraća, ABA ligu i KLS Superligu.\nOno što je zanimljivo za crveno-bele ako se računa i regionalno takmičenje je to da je klub sa Malog Kalemegdana tek na ovom meču prvi put pobedio u gostima. To nije uspeo da uradio ni protiv Cedevita Olimpije, Partizana i Mege.\nInače, Zvezda je 22. titulom prvaka države prestigla Partizan koji je ostao na broju 21. Crno-beli nisu igrali završnicu domaćeg prvenstva, pošto su odlučili da istupe.\nFMP nije uspeo da izbori majstoricu uprkos tome što Dejan Radonjić nije mogao da računa na dva bitna igrača – Ognjena Dobrića i Ostina Holinsa.\nŠto se utakmice tiče „panteri“ su bili u igri samo tokom prvih 20 minuta kada su zaostajali tri poena – 34:31. Ipak, gosti su u drugom delu podigli nivo agresivnosti u odbrani i već sredinom trećeg kvartala je bilo jasno da će Zvezda osvojiti titulu.\nNavijače je na kraju tog perioda zabrinula povreda najboljeg igrača meča Nikole Ivanovića koji se nije vraćao na parket, ali čini se da ona nije ozbiljnije prirode.\nNa kraju crveno-beli su zasluženo došli do 22. titule prvaka Srbije koju su proslavili sa navijačima koji su pružili sjajnu podršku svojim ljubimcima.\nNikola Ivanović predvodio je crveno-bele do trijumfa sa 21 poenom, a pratio ga je Nikola Kalinić sa 12. S druge strane, najefikasniji bili su Radonjić sa 14 i Dangubić sa 11 poena.


Pravna nesigurnost i nelojalna konkurencija glavne brige privrede - Ekonomija - Dnevni list Danas\nPočetna » Vesti » Ekonomija » Pravna nesigurnost i nelojalna konkurencija glavne brige privrede\nUSAID predstavio rezultate ankete sprovedene među hiljadu poslovnih ljudi\nM. N. Stevanović20.10.2021. 21:16\nOko 30 odsto firmi prijavilo je pad u profitu, prihodima i tražnji za proizvodima i uslugama, što je znatno bolji rezultat u odnosu na prošlu godinu kada je takve ocene iznela polovina privrednika.\nVeći pad prihoda prijavljuju mikro, mala i srednja preduzeća koja su osetno teže pogođena krizom – izjavila je Dragana Stanojević iz USAID Projekta saradnje za ekonomski razvoj, predstavljajući ovogodišnje rezultate ankete u kojoj su učestvovali predstavnici hiljadu firmi.\nPrema oceni privrednika, pandemija i dalje ugrožava sve segmente poslovanja a najteže su pogođeni planovi za dalje investicije, zatim likvidnost, dok su na trećem mestu problemi u lancu snabdevanja, između proizvođača i kupaca što muči i globalnu ekonomiju. Optimizam i očekivanja privrede od naredne godine veća su u odnosu na prethodnu godinu iako je i dalje prisutan oprez.\n– U oceni transparentnosti i predvidljivosti, privrednici su se izjasnili slično kao i prošle godine – ne smatraju da se taj segment poboljšava. Prvi put od 2013. godine, procenat onih koji smatraju da se teret zakona i propisa nije smanjio, prešao je polovinu. Takođe, u odnosu na prethodne ankete, nešto je manji broj onih koji misle da je rad administracije i državne uprave efikasniji. Takođe, više od polovine privrednika smatra da se njihova mogućnost da učestvuju u konceptu i sprovođenju reformi nije poboljšala i da je javno privatni dijalog slabijeg intenziteta nego što je bio ranijih godina – rekla je Stanojević i naglasila da je dostupnost informacija i kontinuirana komunikacija između države i privrede potrebna i u najboljim vremenima, a dok traje kriza, to su neophodni sastojci za svakodnevno poslovanje i privredni rast.\nPrivreda je i ove godine povoljno ocenila procedure za zapošljavanje, inspekcijski nadzor u delu koji se odnosi na kontrolne liste i savetodavne inspekcijske procedure a zanimljivo je naglasiti, istakla je Stanojević, da ove godine prvi put manje od polovine ispitanika smatra da siva ekonomija negativno utiče na njihovo poslovanje. S druge strane najveći problem i najgoru ocenu dobila je visina poreza i doprinosa.\n– Manjak finansijskih sredstava negativno utiče na konkurentnost srpske privrede, a tesno ga prati pravna nesigurnost usled nejasnih i netransparentno donetih propisa kao i nelojalna konkurencija. Takođe, dve trećine srpske privrede ima potrebu za investiranjem ali veliki broj kompanija ili nema dobar pristup sredstvima ili se plaši neizvesnosti koju sa sobom donosi kriza. Najveći broj srpskih firmi želi da uloži u osnovna sredstva, nekretnine ili opremu ali ohrabruje činjenica da gotovo trećina ove godine smatra kako je potrebno investiranje u obuke i razvoj zaposlenih, u približavanje digitalnim modelima poslovanja i korišćenje novih tehnologija dok svaka deseta želi da ojača sektor istraživanja i razvoja, što se ranije više doživljavalo kao luksuz – istakla je Stanojević.\nO rezultatima ankete na prezentaciji govorio je Entoni Godfri, ambasador SAD u Srbiji koji je istakao da je ponosan zbog rasta srpske privrede i na to što država pravovremeno odgovara na zahteve koji dolaze iz sfere biznisa. Ukazao je na značaj USAID-ovih projekata u Srbiji, posebno na dobre rezultate kod zakonodavstva u oblasti rada i inspekcijama koje sada imaju znatno jasnije nadležnosti. On je naglasio da je pandemija otežala poslovanje, ali da je naša ekonomija pokazala fleksibilnost i spremnost da pređe na nove, digitalne modele.\nZa Marka Čadeža, predsednika Privredne komore Srbije, najvažnije je to što pandemija nije zaustavila ni domaće ni strane investicije, da je iz prošlogodišnjih finansijskih izveštaja vidljiv rast, konsolidacija firmi i pad neto gubitaka što ukazuje da je država dobro odgovorila na zahteve privrede.\nTatjana Matić, ministarka trgovine, turizma i telekomunikacija, istakla je da je pandemija podstakla sektor elektronske trgovine, a potreba većeg obima digitalizacije usloviće i brzi razvoj infrastrukture. Ministarstvo će, naglasila je, posebno raditi na razvoju širokopojasne digitalne mreže u ruralnim sredinama, što je višegodišnji projekat koji bi za oko 600.000 domaćinstava širom Srbije trebalo da omogući kvalitetniju mrežu.\nnelojalna konkurencijapravna nesigurnostusaid


Građani Srbije danas će prvi put glasati za predsednika Srbije od kada je 2006. godine postala samostalna država. Za poverenje birača i petogodišnji predsednički mandat takmiči se devet kandidata, a njihov redosled na glasačkom listiću određen je žrebom.\nPrvi na spisku je Tomislav Nikolić, kandidat Srpske radikalne stranke, a slede Jugoslav Dobričanin, kandidat Reformističke stranke, Boris Tadić (Demokratska stranka), Velimir Ilić (Nova Srbija), Ištvan Pastor (Mađarska koalicija), Marijan Rističević (Koalicija Narodna seljačka stranka – Ujedinjena seljačka stranka), Čedomir Jovanović (Liberalno-demokratska partija), Milutin Mrkonjić (Socijalistička partija Srbije) i Milanka Karić (Pokret snaga Srbije).\nPredsednik Srbije postaće onaj kandidat za koga se u današnjem prvom krugu glasanja izjasni većina birača koji su glasali, odnosno više od polovine izašlih. Ukoliko nijedan od njih ne uspe da obezbedi dovoljnu podršku građana, po Zakonu o izboru predsednika Republike, dvojica najuspešnijih kandidata odmeriće snage za dve nedelje. Pobednik u drugom izbornom krugu, koji bi bio održan 3. februara, biće kandidat koji dobije veći broj glasova.\nPrema podacima Republičke izborne komisije, pravo glasa na današnjim izborima ima 6.708.697, od kojih je 112.861 na Kosovu i Metohiji, 9.178 na odsluženju vojnog roka, 37.172 sa prebivalištem u inostranstvu i 8.201 zatvorenik.\nU Srbiji će se glasati na 8.573 biračka mesta, a u inostranstvu na 65 mesta u 36 zemalja širom sveta. Najveći broj biračkih mesta biće otvoren u Crnoj Gori (sedam), Nemačkoj (šest), SAD i Italiji (po četiri).\nZatvorenici će glasati na 27 biračkih mesta, a izbori će biti organizovani i u sedam okružnih zatvora gde ima manje od 100 zatvorenika, koliki je zakonski minimum za otvaranje biračkog mesta, i to u Negotinu, Kruševcu, Prokuplju, Kraljevu, Čačku, Užicu i Novom Pazaru.\nGlasanje za vojnike na služenju vojnog roka omogućeno je na više od 50 biračkih mesta, koja se nalaze u neposrednoj blizini kasarni ili baza.\nBiračka mesta će biti otvorena od 7 do 20 sati, a do zatvaranja birališta traje predizborna tišina koja je počela u četvrtak u ponoć. Predizborna tišina podrazumeva zabranu svake propagande, odnosno reklamiranja kandidata, njihovih stranaka i programa. Takođe je i zabranjeno deljenje i postavljanje propagandnog materijala na samom biračkom mestu ili do 50 metara od njega.\nBiračima je garantovano tajno glasanje, a onima koji su se zatekli na biračkom mestu u trenutku njegovog zatvaranja u 20 sati mora biti omogućeno da glasaju.\nSvaki birač glasa lično i samo jednom, a onima koji ne mogu sami da glasaju, poput slepih, nepismenih ili osoba sa invaliditetom, dozvoljeno je da sa sobom povede drugu osobu koja će umesto njih popuniti listić i ubaciti ga u kutiju. Svaki glasač mora pre glasanja da na biračkom mestu pokaže ličnu kartu, pasoš ili vozačku dozvolu, posle čega se UV-lampom na kažiprstu desne ruke utvrđuje da li je već glasao. Potom član odbora zaokružuje redni broj i birač se potpisuje u birački spisak, uzima glasački listić, a kažiprst desne ruke mu se označava sprejom.\nO tome koga želi za predsednika Srbije građani se izjašnjavaju zaokruživanjem rednog broja ispred imena kandidata, a potom ubacuju listić u glasačku kutiju.\nNa biračkom mestu nije dozvoljena upotreba mobilnih telefona i ostalih sredstava komuniciranja.\nKonačni rezultati izbora biće poznati u roku od 96 sati od zatvaranja birališta, a Republička izborna komisija će u međuvremenu objavljivati privremene rezultate.\nOve predsedničke izbore će pratiti posmatrači Centra za slobodne izbore i demokratiju (Cesid), Organizacije za evropsku bezbednost i saradnju (OEBS), Međuparlamentarne skupštine Zajednice nezavisnih država. Takvu mogućnost neće imati predstavnici ambasada Sjedinjenih Američkih Država i Velike Britanije, pošto im RIK, uprkos suprotnom stavu Vrhovnog suda Srbije, nije odobrio zahtev da prate glasanje.\n« « Претходне вести: Bosna ne sme da prizna Kosovo\nНаредне вести: Podsećamo: Vladika Lavrentije odobrovoljio makedonce » »


O nama – Dobar za banku\nPlatforma dobarzabanku.rs je kreirana kroz partnerstvo USAID-ovog Projekta saradnje za ekonomski razvoj i konsultantske kompanije Peterhof Consulting. Projekat saradnje za ekonomski razvoj uspostavlja saradnju sa relevantnim akterima iz privatnog i javnog sektora, čiji rezultati će stvoriti prilike za rast i razvoj malih i srednjih preduzeća u Srbiji. Jedan od aspekata Projekta je koncentrisan na povećanje broja i obima finansijskih proizvoda dostupnih malim i srednjim preduzećima u zemlji.\nPeterhof Consulting je kroz svoje dugogodišnje poslovanje sarađivao sa velikim brojem preduzeća iz ovog sektora i to često na projektima prikupljanja neophodnih finansijskih sredstava za svakodnevno poslovanje i dalji rast i razvoj malih i srednjih preduzeća. Na taj način, Peterhof Consulting je upoznat sa problemima i poteškoćama sa kojima se ova preduzeća susreću u procesu apliciranja za kreditna sredstva banaka.\nNa osnovu pomenutog, platforma i njen sadržaj su bazirani na identifikovanim ograničenjima sa kojima se mala i srednja preduzeća u praksi suočavaju prilikom pribavljanja neophodnih finansijskih sredstava. Pohađanjem platforme, polaznici će imati priliku da se detaljno upoznaju sa procesom kreditne aplikacije iz ugla banke, i da razumeju njegove najvažnije aspekte. Na taj način, mala i srednja preduzeća će biti bolje pripremljena za učestvovanje u pomenutom procesu, što će doprineti većem stepenu uspešnosti u pribavljanju kreditnih sredstava.\nPridružite se velikom broju kompanija koje su stekle nova znanja!\nCopyright © 2022 Dobar za banku\nIzrada ovog sadržaja ili sajta omogućena je uz podršku američkog naroda putem Američke agencije za međunarodni razvoj (USAID). Sadržaj je isključivo odgovornost platforme dobarzabanku.rs i ne predstavlja nužno stavove USAID-a ili Vlade SAD.


RTS :: Izveštaj EK o napretku Srbije kasni zbog evropskih izbora?\nPolitika Izveštaj EK o napretku Srbije kasni zbog evropskih izbora?\nsreda, 20. feb 2019, 13:28 -> 14:18\n"Doći ćemo u ozbiljnu stisku sa vremenom ako tek krajem maja izveštaj bude objavljen. Napredak u poglavljima se meri kroz godišnji izveštaj, ako on dođe tako kasno, kako će države članice uspeti da kvalitetno ocene da li je došlo do napretka i da mi pokažemo da je do napretka došlo", rekla je Miščevićeva na skupu u organizaciji Centra za spoljnu politiku.\nEU ne želi da se bavi proširenjem pre izbora\nNavodeći da države članice EU na osnovu izveštaja odlučuju koja će poglavlja i kada biti otvorena, Grubješićeva smatra da odlaganje ne bi trebalo da ima prevelike posledice za Srbiju, ali da nam svakako ne ide u korist.\n"To bi za nas bila veoma dobra vest, jer imamo pet spremnih poglavlja, a u međuvremenu ćemo verovatno završiti i poslati još neku pregovaračku poziciju", naglašava Grubješićeva i dodaje da Srbija ne treba da čeka da evropski izbori prođu, već da priprema što više pregovaračkih pozicija.\nKaže da će odlaganje izveštaja o napretku država Zapadnog Balkana uiticati na mogućnost država članica da donesu neke važne odluke, prevashodno kad je reč o otvaranju pregovora sa Severnom Makedonijom.


Pakleni jul: Pariz i London danas gore, stručnjaci upozoravaju da Evropa nije spremna na ono što je čeka\nfrankas franka franka franka franka franka franka franka franka franka\nBlic\t25.07.2019 18:11\nPariz, London i drugi gradovi širom Evrope pripremaju se za današnje rekordne temperature u okviru drugog toplotnog talasa koji je ovog leta zahvatio kontinent.\nNaučnici koji proučavaju klimatologiju upozoravaju da bi ova situacija mogla postati nova normalna situacija, ali umerena Evropa, gde je klimatizacija retka, nije opremljena za temperaturu koja će pogoditi taj region ove nedelje, preneo je AP.\nDok se turisti zabavljaju u fontanama, vlasti se trude da pomognu starijima, bolesnima i beskućnicima koji su najviše pogođeni.\nU Parizu bi danas temperatura mogla da dostigne 42 stepena Celzijusa kao rezultat toplog, suvog vazduha koji stiže iz severne Afrike.\nU Londonu bi moglo da bude do 39 stepeni Celzijusovih, dok bi u Nemačkoj, Belgiji, Holandiji, Luksemburgu i Švajcarskoj moglo da pređe i 40 stepeni.\nNemačka je juče zabeležila rekordnu temperaturu od 40,5 stepeni u zapadnom gradu Gajlenkirhenu u blizini granice sa Belgijom.\nRekord će verovatno biti veoma kratkotrajan jer Nemačka meteorološka služba očekuje još više temperature danas.\nŠirom Londona, vlasti su počele da dele vodu i kreme za zaštitu od sunca beskućnicima i otvorile dnevne centre za odmor i tuširanje.\nU Parizu turisti se okupljaju oko fontana i kanala.\nNajviša temperatura u francuskoj prestonici izmerena je u leto 1947. godine kada je živa u termometru dostigla 40,4 stepeni Celzijusa.


Bez epidemije gripa u Novom Sadu - Novi Sad\nBez epidemije gripa u Novom Sadu\n17:02:00 06.02.2020, Komentara: 0\nNovi Sad - Iako je u prethodnih desetak dana zabeležen porast broja obolelih od gripa i oboljenja sličnih gripu, epidemija u Novom Sadu još uvek nije proglašena. A državljanin Kine koji je juče hospitalizovan u Kliničkom centru Vojvodine zbog znakova akutne upale gornjeg respiratornog trakta, pušten je na kućno lečenje, a analize nisu potvrdile postojanje koronavirusa.\nU izveštaju Instituta za javno zdravlje Vojvodine je navedeno da je u periodu od 27. januara do 2. februara primećen rastući trend oboljenja sličnih gripu, kao i da je prisutnost virusa gripa u Vojvodini visoka. Najviše slučajeva gripa na teritoriji Vojvodine zabeleženo je kod dece u uzrastu od pet do 14 godina, dok je veliki broj respiratornih infekcija primetan i kod dece starosti do četiri godine.\nOdeljenja u školama su desetkovana, jer više od polovine učenika ima neki oblik virusa. Roditelji sa kojima smo razgovarali kažu da virus traje od tri do pet dana i prati ga jaka temperatura, blizu 40 stepeni. Takođe, vlada i stomačni virus. U ambulantama se čeka i po više sati, slobodnih termina ima tek za tri dana, tako da je većina oslonjena na telefonske savete koje dobiju od lekara.\nS druge strane, u Domu zdravlja „Novi Sad“ za 021 kažu da rade po redovnom rasporedu i da je trenutno sve pod kontrolom.\nZbog porasta broja obolelih od gripa početkom nedelje su zabranjene posete u Kliničkom centru Vojvodine, a neposredno pre toga i u Vojnoj bolnici u Petrovaradinu.\nIzvor: novisad.com, 021.info


EYOF 1. dan: Dva finala za Srbiju, zlato za Grgića - SwimOn\nEYOF 1. dan: Dva finala za Srbiju, zlato za Grgića\n22.07.2019. Hrvatska, Najnovije, Novosti, Srbija, Takmičenja Radovan Siljevski\nU prvom polufinalu dana, Nina Stansiavljević je sa rekordom Srbije za devojke 15-18 godina i rezultatom 56.42 zauzela 4. poziciju. U ovoj disciplini nastupila je Tanja Popović, koja je u kvalifikacijama otplivala 57.83 i zauzela 13. mesto, ali zbog pravila jednom plivača po naciji u polufinalu, nije imala šansu da pliva popodnevnu trku.\nDrugo finale za Srbiju osigurao je Lazarević Nikola u disciplini 200 prsno, gde je sa rezultatom 2:19.21 zauzeo 5. mesto.\nNađa Lazarević u disciplini 200 delfin zauzela je 30 mesto sa otplivanih 2:27.92, dok je na 400 mešovito sa 5:14.06 zauzela 23. mesto.\nNajbolji mladi plivač Hrvatske, Franko Grgić osvojio je zlatnu medalju u disciplini 400 slobodno sa rezultatom 3:52.10. Borbu od početka do kraja vodio je sa plivačem Nemačke Bet Silasom, koji je došao do srebra sa 3:52.63, bronzu je osvojio Kačris Aleksandros sa 3:53.53.\n<< Svi linkovi koji vam trebaju za praćenje EYOF 2019 >> SP 2019 2. dan: Dresel i Piti ubedljivi do zlata\nEYOF 2019: Stanisavljević rekordom do 4. mesta


CSL: Počinje nova sezona china radio international\nCSL: Počinje nova sezona\n2013-02-28 14:06:05 cri\nPripremili: Šang Čao，Radosav Berbatović\nKineski klubovi spremni su za početak nove sezone Kineske super lige, koju će 8.marta otvoriti utakmica između Guangdžou Evergranda i Šangaj Šensjina.\nVećina prvoligaških klubova se pojačala kako bi bili što konkurentniji u borbi za titulu.\nFudbalski prvak Kine Guangdžou Evergrande potpisao je četvorogodišnji ugovor sa brazilskim internacionalcem Elkesonom. Kako navode kineski mediji, Elkeson će za četiri sezone zaraditi 5,7 miliona evra.\n"Sigurni smo da će igrač kao što je Elkeson pojačati kvalitet naše ekipe. Verujemo da će on doneti još dosta radosti navijačima", navodi se u saopštenju Guangdžoua.\nElkeson je fudbaler sredine terena, a nedavno mu je istekao ugovor sa Botafogom iz Rio de Žaneira. On će se u kineskom klubu pridružiti zemljacima Paulau i Murikiju. Cilj kineskog kluba, koji sa klupe predvodi Italijan Marćelo Lipi, je da sledeće godine osvoji Azijsku ligu šampiona.\nI klub Điangsu Šuentian, koji vodi najbolji trener prošle sezone Kineske super lige Dragomir Okuka dobio je pojačanje. Nakadašnji najbolji fudbaler Albanije Hamdi Salihi, nekadašnji član Rapida iz Beča prešao je iz Junajtid DC u Điangsu Šuantian, koji je prošlu sezonu završio na drugom mestu Kineske super lige.\nv Uloga stranih igrača u CBA i CSL 2012-12-06 17:10:07


U ponedjeljak navečer se u Beogradu igra zadnji susret 8. kola regionalne košarkaške ABA lige. Riječ je o velikom i gradskom derbiju regionalne lige - u Hali Pionira igraju veliki rivali Partizan i Zvezda.\nRivalstvo ovih sportskih kolektiva zaista je ogromno, a koliko daleko su spremni ići navijači ovih klubova, vidjeli smo nedavno prilikom odigravanja nogometnog derbija ovih ljutih rivala - nešto slično moglo bi se dogoditi i u Hali Pionir.\nKad bi se susreti ovih klubova mogli promatrati samo kroz čisto sportske prizme, tada bi valjalo reći da je Partizan trenutno jača momčad, što i potvrđuju njihovi ovosezonski rezultati; crno-bijeli drže prvu poziciju regionalne lige, a dobru košarku igraju i u Euroligi. I Zvezda je vrlo solidna, a ako još nije na Partizanovoj razini, nije ni daleko. Crveno-bijeli su u zadnjih desetak dana dobili Caju Laboral i to na euroligaškom gostovanju, a par dana poslije razmontirali su i Cedevitu u ABA ligi.\nForma i jednih i drugih je u porastu, a ako je Partizan nešto kvalitetniji, Zvezda se čini nešto raspoloženijom u posljednje vrijeme. Zadnji susret u Hali Pionir Zvezda je dobila, a kako će proći novi beogradski derbi, pogledajte na kanalu Arena 1.


Banke najavljuju da će naplaćivati čuvanje para – Bankar.me\nBanke najavljuju da će naplaćivati čuvanje para\nMay 9, 2017 BANKE, Članci, CRNA GORA, SVE VIJESTI Leave a comment\nNakon što je Centralna banka uvela naknadu na prekonoćna salda na transakcionim računima banaka u platnom prometu realno je očekivati da će banke početi da obračimavaju negativne kamatne stope na veće iznose depozita klijenata rečeno je Pobjedi iz NLB Montenegrobanke.\nIz Sosijete ženerale banke, međutim, kažu daje CBCG sasvim očekivano prilagodila svoju tarifu, ali nijesu direktno odgovorili da li će novi trošak prevaliti na klijente.\nCCentralna banka sada obračunava bankama naknadu po stopi Evropske centralne banke na depozitne olakšice umanjenoj za 10 baznih poena. Prema posljednjim podacima, stopa ECB-a iznosi -0,40 odsto godišnje, tako da bi naknada Centralne banke iznosila -0,30 odsto. CBCG je objasnila da je uvelanaknadu dabi se zaštitila od banaka koje su svoje troškove prevaljivale na nju i očekuj e da će na taj način godišnji prihod uvećati za 700.000 eura.\n“NLB je za potrebe platnog prometaklijenatau zemlji držala depozite na svom transakcionom računu kod CBCG, na koje CBCG do sredine marta tekuće godine nije obračunavala negativne kamatne stope. Za razliku od CBCG, inostrane banke su još ranije počele da obračunavaju negativne kamatne stope na depozite banaka, uglavnom u visini ECB rate”, kazali su iz ove banke.\nIz CBCG je ranije Pobjedi rečeno da će ovu naknadu bankama obračunavati samo dok je kamatna stopa Evropske centralne banke na depozitne olakšice negativna. U NLB kažu daje veoma teško prognozirati kretanje kamatne stope ECB, ali očekuju da će ostati najmanje do kraj a ove godine.\nU Sosijete ženeralbanci kažu da je CBCG sasvim očekivano prilagodila svoju tarifu u cilju neutralisanj a troškova usljed kretanja kamatnih stopa na međunarodnom finansijskom tržištu. Na pitanje da li će banke sada trošak preliti na klijente, u Sosijeteu kažu da to zavisiod poslovnih politika banaka. Sto se riče kretanja kamatne stope ECB kažu da zavisi od velikog broj a faktora, ali da se ne očekuju značajnije promjene kamatnih stopa u narednih nekoliko mjeseci.\nPodsjetimo da je platni promet u martu ove godine iznosio 2,58 milijardi eura što je 23,4 odsto više nego u februaru. Podaci na sajtu CBCG pokazuju da je 46,19 odsto realizovano u platnom sistemu CBCG (RTGS i DNS sistemu), a ostatak u internom, čiji su nosioci poslovne banke. MPM\nMaksimović: Berzi u korist idu niske kamate na štednju\nIzvršni direktor Montenegroberze Gojko Maksimović kaže da konstantni pad kamata na štednju ide na ruku tržištu kapitala.\n“Čak je i Centralna banka uvela novu tarifu kojom naplaćuje držanje sredstava na računu. Nakon toga može se desiti da neke banke taj trošak prevale na štediše, koji će tražiti alternativu za ulaganje. Dobro bi bilo da imamo spremne proizvode koji bi alternative. Prije svega državne obveznice, kao najsigurniji vid ulaganja”, smatra Maksimović i dodaje da bi alternativa za sklonije riziku bila ulaganje u kompanije koje isplaćuju dividende, gdje bi njihov prinos bio veći nego na državne obveznice.\nNaknade i provizije rastu\nBankari povećavaju naknade i provizije, aii uvode i nove. U NLB kažu da ove godine nisu planirali značajnije povećanje naknada\nali da to zavisi od od tržišne konkurencije,banaka, kao i makroekonomskog okruženja.\nU Sosijeteu kažu daje proces promjene naknada i provizija regulisan Zakonom o platnom prometu, tako da eventualne izmjene moraju da prođu proces najave i objave, pa za sada nijesu planirali uvođenje naknade. Svih 15 banaka za tri mjeseca ove godine od klijenata su uzele ukupno 38 miliona eura od kamata, naknada i provizija.\nPOJMOVIKamata na štednju kamate crnogorskih banaka takse u bankama\nPrevious Guverner se sastao sa predstavnicima Societe generale banke Montenegro\nSljedeći Pregled štampe za 9. maj: Novosti iz ekonomije\nKamate u padu


Od 1000 zahtjeva riješili tek nekoliko, ali su imali vremena da vode hajku protiv Fatmira Alispahića - antimigrant.ba\nOd 1000 zahtjeva riješili tek nekoliko, ali su imali vremena da vode hajku protiv Fatmira Alispahića\nNovinarska udruženja su centar korupcije i ideološke instrumentalizacije u bh. društvu, centralna tačka otrova odakle se zagađuju tokovi kritike i istraživačkog novinarstva. Činjenica da su ove kvazinovinarske adrese uzurpirale status autoriteta koji sa totalitarnog pijedestala daje konačne sudove, faktor je svekolikih neprincipijelnosti. Podatak da udruženje “BH novinari” nema kritičku kontrolu, kao ni Vijeće za štampu, obezbjeđuje ovim adresama “pravo na bezgrješnost”. Stoga se moglo dogoditi da Vijeće za štampu sudjeluje u podsticanju Tužiteljstva (tužitelj Kasim Halilčević) da podigne prvu Optužnicu za verbalni delikt u postkomunističkoj Evropi, a protiv člana Društva pisaca BiH i nekadašnjeg kolumniste svih vodećih bh listova mr. Fatmira Alispahića, koji je optužen za tzv. “govor mržnje”, a zbog njegovog ukazivanja da promigrantska mafija, uz korumpirane novinare, krade humanitarni identitet za kamufliranje kriminalnih i sigurnosno opasnih poslova. Ovaj slučaj će uskoro biti upakovan među korice knjige, koja će služiti na sramotu i Vijeću za štampu, i Ombudsmenima, i drugima koji su servisirali ovu Optužnicu, progoneći imperativ legalizma i slobode govora.\nU međuvremenu, prema Vijeću za štampu (www.vzs.ba) su otišle brojne Žalbe zbog kršenja Kodeksa za štampu i on line medije, budući da su hajkači, poput udruženja “BH novinari”, nastavili progon Fatmira Alispahića – uprkos oslobađajućoj Presudi.\nZavirili smo na portal Vijeća za štampu, da vidimo dokle su došle ove Žalbe Fatmira Alispahića, a na dan 20.12. smo zatekli sliku koja najbolje svjedoči šta radi, koliko ne radi, čime se bavi i u ime kakvog dunđeraja Vijeće za štampu izigrava autoritet u “samoregulaciji” medija.\nDovoljno je reći da su tokom 2021. godine zaprimili preko 1000 žalbi, a da su pod rubrikom Aktuelni slučajevi posljednji razrješeni oni iz marta i aprila. Saznajemo da je posljednja sjednica Žalbene komisije održana 06. novembra, kada je razmatramo čaaak 11 žalbi, od preostalih 994, pa bi ovom dinamikom Žalbena komisija posao za 2021. godinu mogla završiti za nekih desetak godina.\nŠta reći, kakvu poruku poslati 🙂 u odnosu na ovu neozbiljnost, osim tim lezihljebarošima i lafinašima uputiti neku kafansku mudrost, tipa: Šabane, pa ne možemo tako u Evropu!


Rusija sprema vakcinu protiv korone – Kazaljka\nNaslovna/Magazin/Zdravlje/Rusija sprema vakcinu protiv korone\nkazaljka Send an email 16.07.2020.\nMOSKVA – Rusija će u avgustu započeti masovnu proizvodnju prve u svetu vakcine protiv koronavirusa koju je razvio Institut „Gamalej”, a kako je najavio direktor ruskog Fonda za direktna ulaganja Kiril Dmitrijev, do kraja godine moglo bi biti proizvedeno 200 miliona doza.\nIspitivanja prve vakcine u svetu protiv koronavirusa na dobrovoljcima na Sečenovskom univerzitetu u Rusiji već su uspešno završena, a cilj ove etape ispitivanja bio je da se potvrdi bezbednost vakcine po zdravlje ljudi i to je urađeno.\nPrema rečima Dmitrijeva, na tržištu će se prvo pojaviti vakcine zasnovane na adenovirusu, koje će dobiti zvanično odobrenje u septembru, a vakcina zasnovana na novoj tehnologiji najranije će se pojaviti početkom sledeće godine, jer je još potrebno da se ispita njena bezbednost, prenosi Tanjug.\nDmitrijev procenjuje da će sledeće godine biti proizvedeno više od tri milijarde doza vakcina, zasnovanih na adenovirusnim vektorima, „što će omogućiti svetu da se efikasno bori protiv koronavirusa”, prenosi Sputnjik.\nSpahić: u Novom Pazaru nema koronavirusa


PRIJEDLOG ZAKONA O PODSTICAJIMA U PRIVREDI RS: Ako je početni iznos plate radnika viši od 550 KM, privredni subjekt ostvaruje pravo na sredstva u iznosu od 70 odsto plaćenih doprinosa na povećanje plate. Ako je početni iznos viši od najniže plate, odnosno 450 KM, ali ne i veći od 550 KM, ostvaruje pravo na sredstva u iznosu koji odgovara vrijednosti 30 odsto plaćenih doprinosa na povećanje plate\nPoslodavci u Republici Srpskoj koji radnicima povećaju platu za 100 maraka po Prijedlogu zakona o podsticajima u privredi Republike Srpske, umjesto šezdesetak KM obaveza prema državi, ubuduće će plaćati oko 20.\nOvo se odnosi samo na radnike čija je plata viša od 550 KM, dok je za one ispod računica sasvim drugačija.\nU ovom drugom slučaju poslodavac ima pravo na 30 odsto povrata po osnovu doprinosa na povećanje plate, što znači da će na 100 maraka povišice umjesto šezdeset plaćati nešto preko 40 maraka doprinosa.\nVlada RS je Prijedlog zakona utvrdila na posljednjoj sjednici održanoj prošle sedmice.\nPrema najavama nadležnih, a s obzirom na to da je u pitanju hitan postupak, na snagu bi trebalo da stupi početkom jula.\nRazlog za njegovo donošenje, kako je saopšteno, je da se u cilju sveobuhvatne reforme poslovnog okruženja stvore uslovi za povećanje plata u realnom sektoru, pokrene privredni rast i investicije.\nU Privrednoj komori Republike Srpske kažu kako podržavaju sve ono što je u interesu privrede i njenog rasterećenja, ali i dodaju kako je potrebno imati jednakost u pristupu koje, prema njihovoj ocjeni, ovo zakonsko rješenje nema.\n"Na ovaj način biće nagrađeni oni koji nisu do sada povećavali plate i koji će to tek uraditi. Oni koji su već povećali i više nemaju tu mogućnost jer su dostigli svoj limit, neće biti obuhvaćeni. Za njih nema nagrade. Nama su potrebna sistemska rješenja koja bi bila jednaka prema svim privrednim društvima", ukazao je Vladimir Blagojević, portparol Komore.\nSaša Trivić iz Unije udruženja poslodavaca RS kaže kako je mnogim poslodavcima omogućeno da kroz ovaj zakon lakše izađu iz sive zone.\n"Potrebno je pojačati borbu protiv sive ekonomije kako bi se povećali prihodi i smanjili porezi i doprinosi", kaže on.\nU Konfederaciji sindikata RS kažu kako podržavaju sve što ide u prilog povećanju plata radnika.\n"Jasno je da će poslodavci i Vlada RS morati da se presaberu i povećaju plate radnicima, inače će ostati bez njih", ukazao je Obrad Belenzada, potpredsjednik ove sindikalne organizacije.\nU Savezu sindikata RS su kratko poručili kako će se po ovom pitanju izjasniti kada prouče tekst zakona.\nU Ministarstvu privrede i preduzetništva RS su ukazali kako trenutna visina plata na tržištu rada u realnom sektoru i međunarodna kretanja uzrokuju migracije radnika iz Republike Srpske, a što ima negativan uticaj i na produktivnost i konkurentnost privrednih subjekata u Republici Srpskoj.\n"S obzirom na ove okolnosti, pristupilo se izradi zakona o podsticajima po hitnom postupku kako bi se što hitnije djelovalo u pravcu povećanja plata radnika", saopštili su iz Ministarstva.\nInače, privredni subjekti će pravo na podsticaj ostvariti u dva obračunska perioda, od kojih jedan traje od 1. januara do 30. juna, a drugi period od 1. jula do 31. decembra u kalendarskoj godini.\nIZVOR: Vebsajt Nezavisnost, Dejan Tovilović, 28.05.2019.


SDS traži da direktor "Šuma RS" podnese ostavku - BHRT\nYou are here: Home / Privreda / SDS traži da direktor “Šuma RS” podnese ostavku\nSDS traži da direktor “Šuma RS” podnese ostavku\n29.12.2017. By A.K. Off 24\nSrpska demokratska stranka /SDS/ podnijela je Okružnom javnom tužilaštvu u Istočnom Sarajevu dopunu krivične prijave protiv generalnog direktora preduzeća “Šume Republike Srpske” Riste Marića zbog sumnje da je zloupotrijebio ovlaštenja u privredi, te od njega zatražila da podnese ostavku.\nPrema nalazima nezavisnog revizora i podacima Uprave za indirektno oporezivanje BiH, Marić je kao direktor ovog preduzeća u prošloj godini izbjegao da prikaže kao prihod naknadu od uplata vlasnika privatnih šuma u iznosu većem od 2.670.000 KM, čime je dao lažne podatke o stečenom oporezivom prihodu i izbjegao plaćanje izlaznog PDV-a od 454.057 KM, saopšteno je iz SDS-a.\nU SDS-u tvrde da je Marić, prema podacima iz revizorskog izvještaja, lažnim vođenjem poslovnih knjiga izbjegao i da prikaže obaveze po osnovu poreza na dobit od 586.069 KM, što je utvrdila i Poreska uprava Republike Srpske.\nIz SDS-a podsjećaju da je ova stranka još u avgustu podnijela Okružnom javnom tužilaštvu u Istočnom Sarajevu krivičnu prijavu protiv Marića zbog sumnje da je prikrio obaveze prema nerazvijenim opštinama od 4.146.891 KM, neistinito prikazujući navedeni iznos kao dobit preduzeća.\nSDS od Marića traži da, zbog utvrđenih nepravilnosti koje su navedene u revizorskom izvještaju, podnese ostavku.\nDirektor "Šuma RS": Neću podnijeti ostavku 29.12.2017.\nBečić: Cilj u 2018. ostvarenje norme za EP u Berlinu 29.12.2017.


Novinarku iz Novog Sada usmrtio propeler čamca dok je snimala emisiju | Banjaluka.net\nNovinarku iz Novog Sada usmrtio propeler čamca dok je snimala emisiju\nJelena Krašić (30) iz Novog Sada, poginula je tokom nautičkog sajma u Kanu kad ju je sticajem nesrećnih okolnosti tokom test vožnje ubio propeler čamca.\nNesreća se dogodila u subotu 12. septembra oko 19 sati, nedaleko od obale u Kanskom zalivu, piše 021.rs.\nU čamcu su se nalazili Jelena, inače producentkinja emisije “Nautika”, njen kolega iz Srbije i Italijan Renato Magacu, suvlasnik kompanije koja je proizvela čamac marke “kantijeri magacu”, preneli su strani mediji.\nPrema prvim informacijama, oni su tokom testiranja naleteli na veliki talas, kada je došlo do nesreće.\n– Poštovani prijatelji firme‚ “Present i nautika”, s tugom, bolom i nevericom vas obaveštavamo da je dana 12. 9. 2015. u Kanu tragično preminula naša draga koleginica Jelena Krašić, producentkinja emisije “Nautika”. U skladu sa željom porodice naše pokojne koleginice, obaveštenje o mestu i vremenu sahrane blagovremeno će objaviti Jelenina porodica- napisano je u saopštenju.


Nakon pomoći od 100 evra građanima, stiže nova mera Vlade Srbije - Politika ekspres\nNakon pomoći od 100 evra građanima, stiže nova mera Vlade Srbije\nU prvom krugu je više od 90 procenata korisnika kredita iskoristilo ovu mogućnost, dok je u drugoj turi to uradilo nešto manje klijenata.\nDržava bi sada ponovo mogla da ide na novu podršku, ali ovoga puta nisu u pitanju građani koji su dobili po 100 evra. Nisu u pitanju ni svi privrednici, već oni koji trpe najveće posledice.\nNaime, Ministarstvo trgovine, turizma i telekomunikacija pokrenulo je inicijativu da se smanji PDV u ugostiteljstvu, i to u pružanju usluga ishrane, sa 20 na 10 odsto.\nSmanjenje poreza, koje zapravo predstavlja uvođenje tzv. kovid-19 PDV, prema rečima resorne ministarke Tatjana Matić, predlaže se po ugledu na većinu evropskih zemalja i treba da ublaži udarac koji je turizam pretrpeo zbog pandemije.\nI to bi, prema ocenama upućenih, bio pun pogodak u momentu kada dobar deo srpskog ugostiteljstva gotovo da stoji.\nMinistarka je navela i drugi predlog, koji podrazumeva da se sa Narodnom bankom Srbije razmotri mogućnost produženja moratorijuma na kredite privrednicima ovog sektora.\nTo bi praktično bio treći moratorijum od početka pandemije, pošto su i građani i privreda u dva navrata imali priliku da stopiraju otplatu rata. Prvi put su ovakvu opciju banke ponudile klijentima krajem marta, i to na tri meseca, dok je dodatni dvomesečni moratorijum ponuđen krajem jula.\nImajući u vidu novi talas korone, koji za turističke radnike i ugostitelje znače još jedan period bez gostiju i posebno bez stranih turista, dodatna pauza u otplati zajmova sigurno bi bila značajna za mnoge firme.\nPoslodavci za smanjenje poreza\nA, smanjenje PDV nije sada prvi put tema.\nOd samog početka pandemije poslodavci su tražili smanjenje ili oslobađanje od poreza i doprinosa, a privrednici su navodili da bi im u trenutnoj situaciji značilo i odlaganje plaćanja PDV-a ili poreza na dobit. Takav predlog čuo se i prilikom pregovora o visini minimalne zarade u narednoj godini.\nOni su pozdravili i moratorijum na otplatu kredita.\nNebojša Atanacković iz Unije poslodavaca Srbije isticao je u više navrata da bi privrednici smanjivanjem obaveza kojima su opterećeni bili u situaciji da višak sredstava isplate kao čistu platu.\n- Mi smo tražili da se ne dozvoli da vlada ima različite odnose prema različitim subjektima u privredi, odnosno da se mere podrške u trenutnoj vanrednoj situaciji odnose podjednako na sve. Tražili smo i da se privreda oslobodi nekih obaveza, plaćanja PDV-a ili poreza na dobit - rekao je Atanacković.\nIpak, bilo je i drugačijih mišljenja. Tako je član Fiskalnog saveta i stručnjak za poreze Nikola Altiparmakov navodio krajem jula da bi eventualno smanjenje poreza na dodatu vrednost (PDV) na usluge u sektoru turizma i ugostiteljstva, sa 20 na deset odsto, bila "promašena mera" za pomoć tim firmama tokom trajanja pandemije COVID-19.\n- Smanjenje PDV na usluge koje se pružaju u turizmu i ugostiteljstvstvu u trenutku kada nema gostiju ne može da pomogne firmi u tom sektoru da poveća prihod - rekao je Altiparmakov.\nS obzirom na to da je PDV uključen u konačnu cenu proizvoda i usluga, pitanje je da li će to značiti povoljnosti i za potrošače, odnosno goste u kafićima i restoranima.\nVlada Srbije donela je od početka pandemije nekoliko paketa mera za podršku privredi. Prvi paket bio je "težak" 5,1 milijardu evra, odnosno 608,3 milijarde dinara. To predstavlja polovinu našeg godišnjeg budžeta, odnosno 11 odsto BDP Srbije, naveo je ministar finansija Siniša Mali na predstavljanju ovih mera 1. aprila.\nPrvi set mera u ovom paketu odnosio se na poreske olakšice, odnosno odlaganje plaćanja dospelih poreskih obaveza, uz kasniju otplatu na rate.\nDrugi set podrazumevao je direktna davanja preduzećima kroz isplatu tri minimalne zarade.\nTreći set mera bio je usmeren na očuvanje likvidnosti privrednih subjekata u uslovima ekonomske krize očekivane tokom i po okončanju vanredne situacije, dok se četvrti set odnosio na uplatu direktne pomoći u iznosu od po 100 evra u dinarskoj protivvrednosti svim punoletnim građanima Srbije.\nKrajem jula donet je i drugi paket pomoći za privredu, sa ciljem ublažavanja ekonomskih posledica nastalih usled korona krize, vredan 66 milijardi dinara.\nTaj paket podrazumevao je isplatu dva puta po 60 odsto od minimalne zarade, kao i odlaganje poreza i doprinosa na zarade za jedan mesec.


GODINAMA VUČIĆEV IZASLANIK MOLI DA MU DOZVOLIMO DOLAZAK NA KOMEMORACIJU - CIKMEDIA\nGODINAMA VUČIĆEV IZASLANIK MOLI DA MU DOZVOLIMO DOLAZAK NA KOMEMORACIJU\nDirektor Memorijalnog centra Srebrenica Emir Suljagić odgovorio je kratkom i jasnom reakcijom na tvrdnje premijera Srbije Ane Brnabić da “zvaničnicima nije mjesto u Srebrenici dok se ne procesuiraju napadači na Aleksandra Vučića 2015. godine”.\n“Ana Brnabić laže. Već godinama lični izaslanik Aleksandra Vučića moli, vapi i preklinje da mu dopustimo da dođe na komemoraciju u Srebrenicu. I uvijek dobije isti odgovor: Kada Srbija genocid nazove pravim imenom, imat će mjesto na komemoraciji”, napisao je Suljagić na Twitteru.\nIz Srbije ni danas nisu mogli bez otrovnih strelica pa je Brnabić kazala da “dok se ne privede pravdi svako ko je napao predsjednika Srbije Aleksandra Vučića, tada premijera, koji je otišao u Srebrenicu da izrazi poštovanje prema žrtvama i bošnjačkom narodu ja ne vidim da je nama zvaničnicima mjesto tamo”.\nDo danas taj “napad” nije do kraja rasvijetljen, a postoje dokazi i svjedočenja da su incident izazvali upravo pripadnici BIA-e kao i ubačeni navijači iz Srbije. Čak i neki pripadnici MUP-a Srbije koji su bili tada u Srebrenici, sada su pod sudskim postupkom zbog “odavanja službene tajne”.


(VIDEO)Ovako se jedna "mala" Srbija 1999. suprotstavila najvećoj vojnoj sili u istoriji civilizacije, NATO-u | Vestinet.rs\nPočetna POGLEDI\t(VIDEO)Ovako se jedna „mala“ Srbija 1999. suprotstavila najvećoj vojnoj sili u istoriji civilizacije, NATO-u\nNATO bombardovanje tadašnje Jugoslavije trajalo je 11 nedelja i odnelo je, po nekim izvorima, čak 4000 života.\nMeđutim i dalje najveća “državna tajna” je da su piloti tadašnje Vojske Jugoslavije napadali NATO baze, a pre svega u Tuzli (BiH) i Tirani (Albanija)!\nIznenađenje je bilo potpuno jer ih ni Avaksi nisu registrovali na vreme pa su naši avioni primećeni tek na 10 Km od Tuzlanskog aerodroma a tada je bilo kasno da NATO avioni uzlete.\nČetiri NATO aviona u parovima su bila spremna za uzletanje ali su naši pre njihovog poletanja već napali. Bila je to izuzetno rizična akcija i iako je iz naše baze javljeno da su naši avioni primećeni niko od pilota nije želeo da akciju prekine.\nOstalih osam aviona se vratilo do aerodroma Ponikve. Epilog ove akcije su uništena 17 aviona i 3 specifička helikoptera NATO-a.\nDok neki drugi nezvanični izvori koji su imali mogućnost da vide posledice ovog napada navode da je uništen 21 avion i 3 helikoptera, te da su u lančanim eksplozijama uništena i 2 transportna aviona, kao i značajan deo tehnike.\nPoseban bes NATO-a izazvala pogibija 11 oficira, pilota i poslužioca vazduhoplova.\nNavodno je „Atlantsku brigadu“ sačinjavalo oko 6.000 Šiptara dobrovoljaca iz inostranstva sa Američkim instruktorima.\nPrvi napad dogodio se 13 aprila kada je 4 naših aviona napalo pripremni kamp Atlantske brigade koji se nalazio blizu mesta Kamenica na severu Albanije. Tom prilikom je oboren jedan Apač a Atlantskoj brigadi su naneti ozbiljni gubici.\nTa operacija je bila posebno riskantna jer je od aerodroma Ponikve do Tirane trebalo leteti skoro sat vremena (54 minuta) a biti neotkriven od strane radara, NATO avijacije i avaksa.\nNapad je planiran tako da po 2 Galeba G-4S sinhronizovano polete sa aerodroma Ponikve i Golubovci kod Podgorice i neopaženo se privuku NATO bazi duboko u teritoriju Albanije.\nPuni efekat ovog napada se ogledao i u tome što NATO više do kraj agresije na Jugoslaviju nije koristio Apače.\nANĐELI SMRTI: Ulaze u industriju sexa i sa 12 godina, a dalje…


Dodela subvencija za otvaranje novih radnih mesta – ICR\nMINISTARSTVO EKONOMIJE I REGIONALNOG RAZVOJA i\nJavni poziv za dodelu subvencije za otvaranje novih radnih mesta predstavlja osnov za dodelu de minimis državne pomoći. Subvencija za otvaranje novih radnih mesta odobrava se u jednokratnom\niznosu, poslodavcima koji otvaraju do 50 novih radnih mesta, radi zapošljavanja nezaposlenih lica prijavljenih na evidenciju Nacionalne službe za zapošljavanje (u daljem tekstu: Nacionalna služba).\nUSLOVI I DOKUMENTACIJA ZA PODNOŠENjE ZAHTEVA\nUslovi za podnošenje zahteva Pravo na subvenciju za otvaranje novih radnih mesta poslodavac može ostvariti pod uslovom:\npisana izjava podnosioca zahteva o svim drugim de minimis državnim pomoćima koje je dobio u prethodnom trogodišnjem fiskalnom periodu i da li mu je i po kom osnovu već dodeljena državna pomoć za iste opravdane troškove ili izjava podnosioca zahteva da nije koristio državnu pomoć;\nNavedeni uslovi se ne odnose na zapošljavanje preko 50 zaposlenih u okviru grinfild (greenfield) i braunfild (brownfield) investicija, pod uslovom da u momentu zaključenja ugovora podnosilac zahteva dostavi bankarsku garanciju.\nzavršni račun za godinu koja prethodi godini u kojoj se podnosi zahtev za programe kojima se zapošljava 5 i više lica, odnosno za privredne subjekte čiji je period poslovanja duži od tri godine, bez obzira na broj lica koja se zapošljavaju, overen od strane Narodne banke Srbije (ovo ograničenje se ne odnosi na podnosioce zahteva koji u trenutku zaključenja ugovora dostave bankarsku garanciju).\nPRIORITETI ZA DODELU SUBVENCIJA\nNacionalna služba proverava ispunjenost uslova Javnog poziva i vrši rangiranje primljenih zahteva na osnovu osnovu ocene biznis plana.\nPri oceni biznis plana uzimaju se u obzir sledeći elementi za bodovanje: delatnost u koju se investira, opština ulaganja, do sada korišćena sredstva NSZ, struktura lica koja se zapošljavaju, dužina poslovanja podnosioca zahteva, porast broja zaposlenih kod podnosioca zahteva u prethodna 3 meseca, potrebni resursi (poslovni prostor, oprema i obrtna sredstva), tržište prodaje, kupci i konkurenti i finansijski pokazatelji.\nPrioritet pri dodeli subvencije ima poslodavac čije je sedište na teritoriji devastiranog područja ili najnerazvijenije opštine ili nerazvijene opštine, kao i poslodavac koji zapošljava lice koje pripada\nkategoriji teže zapošljivih ili ranjivim kategorijama, i to:\ndugoročno nezaposlena lica,\nnezaposleni bez kvalifikacija ili niskokvalifikovani,\nizbegla i raseljena lica,\npovratnici po sporazumu u readmisiji,\nžrtve porodičnog nasilja i trgovine ljudima i\nkorisnici materijalnog obezbeđenja.\nOdluku o dodeli subvencije poslodavcima za otvaranje novih radnih mesta za zapošljavanje do 19 nezaposlenih lica donosi direktor nadležne filijale Nacionalne službe, najmanje jednom mesečno.\nOdluku o dodeli subvencije poslodavcima za otvaranje novih radnih mesta za zapošljavanje 20 i više nezaposlenih lica donosi direktor Nacionalne službe, uz prethodnu saglasnost Upravnog odbora Nacionalne službe.\nDirektor filijale Nacionalne službe i podnosilac zahteva, u roku do 30 dana od dana donošenja odluke o odobravanju subvencije, odnosno, najkasnije do 30.11. tekuće godine, zaključuju ugovor, kojim se uređuju međusobna prava i obaveze i na osnovu koga se vrši isplata subvencije.\ndokaz o zasnivanju radnog odnosa na neodređeno vreme za lica koja se zapošljavaju (ugovor o radu i prijava na obavezno socijalno osiguranje);\nodgovarajuća sredstva obezbeđenja ugovornih obaveza;\nfotokopija kartona deponovanih potpisa i\npisani pristanak korisnika sredstava i žiranta za prikupljanje i obradu podataka o ličnosti.\nza odobrena sredstva u iznosu do 300.000,00 dinara – dve istovetne blanko lične menice korisnika sredstava sa jednim žirantom, sa meničnim ovlašćenima,\nza odobrena sredstva u iznosu od 300.001,00 do 650.000,00 dinara – dve istovetne blanko lične menice korisnika sredstava sa dva žiranta, sa meničnim ovlašćenjima (ukoliko korisnik sredstava nije u mogućnosti da obezbedi menice kao sredstvo obezbeđenja za iznose do 650.000,00 dinara, može priložiti bilo koje od navedenih dodatnih sredstava obezbeđenja),\nza odobrena sredstva u iznosu od 650.001,00 dinara i više – dve istovetne blanko lične menice korisnika sredstava sa dva žiranta sa meničnim ovlašćenjima i dodatno sredstvo obezbeđenja po izboru:\n• hipoteku prvog reda na nepokretnosti dvostruko veće vrednosti od iznosa subvencije ili\n• založno pravo na pokretnim stvarima trostruko veće vrednosti od iznosa subvencije ili\n• garanciju banke u vrednosti iznosa subvencije ili\n• ugovorno jemstvo.\nza odobrena sredstva u iznosu do 650.000,00 dinara – dve istovetne blanko solo menice, sa meničnim ovlašćenjima ili jedno od navedenih dodatnih sredstava obezbeđenja;\nza odobrena sredstva u iznosu od 650.001,00 dinara i više – dve istovetne blanko solo menice, sa meničnim ovlašćenjima i dodatno sredstvo obezbeđenja po izboru:\n• garanciju banke u vrednosti iznosa subvencije.\nOBAVEZE PODNOSIOCA ZAHTEVA NAKON ZAKLjUČENjA UGOVORA\nNakon zaključenja ugovora podnosilac zahteva dužan je da:\nzaključi ugovor o radu sa nezaposlenim licem, na neodređeno vreme, sa punim radnim vremenom, u trajanju od najmanje 24 meseca od dana zasnivanja radnog odnosa i\nizmiruje obaveze po osnovu doprinosa za obavezno socijalno osiguranje u skladu sa zakonom.\nZahtev sa biznis planom podnosi se u dva primerka, nadležnoj organizacionoj jedinici Nacionalne službe, prema sedištu poslodavca ili organizacione jedinice u kojoj se realizuje program, neposredno ili putem pošte, na propisanom obrascu koji se može dobiti u svakoj organizacionoj jedinici\nNacionalne službe ili preuzeti na sajtu www.nsz.gov.rs.\nInformacije o delatnostima koje ne mogu biti subvencionisane mogu se dobiti u svakoj organizacionoj jedinici Nacionalne službe, preko Pozivnog centra Nacionalne službe, telefon: 0901-300-301 ili na sajtu www.nsz.gov.rs.


Mićić pozvao Dodika da pomogne FK Radnik\nMićić pozvao Dodika da pomogne FK Radnik\nGradonačelnik Bijeljine Mićo Mićić i predsjednik Skupštine bijeljinskog Fudbalskog kluba "Radnik" Predrag Jović uputili su otvoreno pismo srpskom članu Predsjedništva BiH Miloradu Dodiku sa molbom da razmotri mogućnost za pomoć ovom klubu koji će ove godine izaći na evropsku fudbalsku scenu.\nFoto: fkradnik.ba | Mićić pozvao Dodika da pomogne FK Radnik\n“Fudbalski klub "Radnik" iz Bijeljine ove godine po drugi put u svojoj istoriji izborio se za nastup na evropskoj fudbalskoj sceni i nastupaće u kvalifikacijama za Ligu Evrope, što je značajan uspjeh za sport u Bijeljina, ali i za cijelu Republiku Srpsku”, navodi se u pismu.\n“Ove godine u kvalifikacijama za Ligu Evrope "Radnik" će biti domaćin na stadionu "Borca" iz Banjaluke. Da bi na domaćem terenu mogli da igramo utakmice u nekom od narednih evropskih takmičenja, Bijeljina će ove godine finansirati postavljanje reflektora na gradski stadion, a u planu je i izgradnja istočne tribine i terena sa vještačkom travom”, dodaje se u pismu.\nFK "Radnik" osvojio je Kup Republike Srpske i plasirao se u Ligu Evrope, i to drugi put u 73 godine dugoj klupskoj istoriji.\n"Radnik" je izlazak na evropsku scenu obezbijedio 2016. godine kada je osvojio Kup Republike Srpske i Kup BiH.


Stiže 30.000 testova na korona virus za ceo jug Srbije - juGmedia\nOd 90.000 testova na korona virus koje je kupila Srbija, 30.000 će biti namenjeno stanovnicima juga Srbije i oni će biti poslati u Niš.\nKako bi se što više uzoraka analiziralo, Vlada je najavila i izgradnju montažne laboratorije u Nišu, ali ona će, kažu, biti gotova za 45 dana.\nU Nišu se trenutno uzorci analiziraju u Veterinarskom institutu i Institutu za javno zdravlje\nMinistar poljoprivrede Branislav Nedimović kazao je da je kapacitet pomenutih laboratorija, koje će naša zemlja dobiti od Kine, jednak trenutnim ukupnim kapacitetima Srbije za testiranje na koronavirus.\nOn je ukazao na to da smo prethodnih dana uspevali da stalno povećavamo broj testiranih i kapacitete naših laboratorija, ali da postoje granice preko kojih ni ljudi, ni mašine, više ne mogu i da je zato ova donacija kineskih partnera veoma važna.\n“Hvala svima koji su nam prethodnih dana donirali testove, a u naredna dva ili tri dana isporučiće i robote za naše laboratorije kako bismo, koliko god je to moguće, smanjili rizik prilikom obrade ovih testova, istakao je Nedimović.\nMinistar je predočio da je u Nišu pronađena lokacija na kojoj će biti napravljena laboratorija, napomenuvši da će za to biti potrebno 45 dana.\nPrema njegovim rečima, pomenute nove laboratorije nisu privremene, već će biti podrška srpskoj bezbednosti i zdravstvu, a možda i poljoprivredi.\nLESKOVAC – Leskovačka policija registrovala je dve saobraćajne nezgode, u Bojniku gde je oboren pešak, dok se u Leskovcu povredio biciklista kada…\nAlbanci sa juga Srbije ostaju dosledni referendumu iz 1992.\nPolitičkom deklaracijom na sednici Skupštine odbornika Albanaca Preševske doline, Albanci sa juga Srbije potvrdili su danas svoju privrženost stavovima…\n„pronadjena lokacija“???? Pa nije bila skrivena ispod zemlje,glupi debilu… Za 45 dana ćeš opet tu da testiraš meso od uginulih i zaklanih životinja za mesare…\n09.04.2020. u 10:03\nNas su pustili niz vodu, mesec i po dana je virus u Srbiji a ništa nisu uradili..veliko ništaaaa… Eto to je naša vlast „ništa“!!!


Objavljena prognoza do kraja oktobra: Temperature će biti ponovo iznad 20 stepeni - Portal 072info\nObjavljena prognoza do kraja oktobra: Temperature će biti ponovo iznad 20 stepeni\nNa prostoru Bosne i Hercegovine do kraja sedmice zadržat će se nestabilno vrijeme sa kišom, a povremen snijeg moguć je samo na najvišim planinskim vrhovima centralne Bosne.\nStabilnije vrijeme prognozira se od 17. do 22. oktobra, uz povremenu i slabu kišu u centralnoj Bosni. Od 23. do 27. oktobra očekuju se promjenljive vremenske prilike, sa obilnijom kišom na jugozapadu Bosne i u Hercegovini.\nDo 23. oktobra, jutarnje temperature se prognoziraju od 2 do 7 stepeni u Bosni, te od 5 do 10 stepeni u Hercegovini, dnevne u Bosni između 7 i 12, u Hercegovini od 11 do 16 °C.\nU periodu od 24. do 27. oktobra slijedi blagi rast temperatura, jutra će biti ugodno topla, sa vrijednostima u Bosni od 9 do 14, u Hercegovini od 10 do 15 °C. Tokom dana između 15 i 20 u Bosni, te 17 i 22 °C u Hercegovini, saopćeno je iz Federalnog hidrometeorološkog zavoda BiH.\nPrethodni članakZabrana ulaska za građane BiH u Grčku ostaje do 25. oktobra\nSljedeći članakJohnson & Johnson pauzirao ispitivanje vakcine protiv korone, učesnik se neobjašnjivo razbolio


Hocu.ba Poziv mladim novinarima za nagradni konkurs – Hocu.ba\nPoziv mladim novinarima za nagradni konkurs\nMladi novinari i novinarke iz Belgije, Bosne i Hercegovine, Njemačke, Mađarske, Italije, Makedonije, Crne Gore i Srbije pozvani su da se prijave na konkurs na temu imigracije, integracije, radikalizacije i demokratskih vrijednosti mladih.\nNagrađeni kandidati i kandidatkinje će, uz podršku Centra za demokratsku tranziciju i lokalnih partnera, imati priliku da dalje razviju svoju priču i unaprijede svoje istraživačke vještine. Fond nagrada iznosi 2000 eura za svaku od zemalja.\nNa konkurs se mogu prijaviti mladi novinari i novinarke starosti od 18 do 30 godina iz navedenih zemalja, koji su već izvještavali o nekoj od navedenih tema i žele ih dalje istraživati.\nZa više informacija o programu i procesu prijave, potražite ovdje.\nAutor Emina Mumić 2017 BiH mladi prilika Takmičenje\n« Poziv za prijave za učešće na radionici „osnaŽENE“\nNahla organizira tribinu “Sezonska depresija” »


Nemačka mobiliše vojsku za ispomoć zdravstvu › Made-in-Germany.rs\nNemačka vojska najavljuje da će do Božića mobilisati 12.000 vojnika kao ispomoć zdravstvenim službama koje su preopterećene usled porasta broja obolelih od kovida, a obezbediće i buster doze vakcina i testove za staračke domove i bolnice, javlja list Špigl.\nPrema navodima Špigla, iako je vojska do sada je već rasporedila 630 vojnika, niko od tamošnjih zvaničnika nije bio dostupan za komentar, prenosi agencija Rojters.\nKancelarka Angela Merkel prethodno je apelovala na nevakcinisane građane Nemačke da preispitaju svoju odluku, naglasivši da je njena molba hitna, s obzirom na to da je tokom nedelje zabeležen najveći porast broja zaraženih korona virusom od izbijanja pandemije.\n– Teške nedelje su pred nama i vidite da sam veoma zabrinuta – rekla je Merkel u video poruci.\nRojters podseća da bi Savezna vlada i čelnici 16 nemačkih saveznih država trebalo da se sastanu ove nedelje kako bi razmatrali pooštravanje mera, iako su se tri stranke koje trenutno pregovaraju o formiranju nove vlade složile da puste da 25. novembra istekne vanredno stanje, kao što je i bilo planirano.


Ministarstvo prosvete i kulture Republike Srpske radi na pripremi zakona kojim bi ćirilica bila normirana kao glavno pismo u RS, saznaje “EuroBlic”.\nIzvori našeg lista otkrivaju da bi navedeno zakonsko rešenje, kojim bi svim republičkim institucijama i ustanovama bilo propisano obavezno korištenje ćirilice, skoro pa doslovno bilo prepisano iz pripremanog novog zakona u Srbiji. Time bi, praktično, bili ispunjeni i zaključci iz još neusvojene Deklaracije o zaštiti srpskog jezika i kulture koju su u julu prošle godine najavili predsednici Srbije i RS.\n- Radne grupe zadužene za pripremu zakona rade punom parom. Realno je očekivati da bi se novi zakon mogao naći pred poslanicima Narodne skupštine RS najkasnije za tri do četiri meseca – otkrivaju naši izvori.\nU navedenom zakonu bi se tako, kako saznajemo, između ostalog trebala naći i odredba da je ćirilica matično pismo srpskog naroda te da je zbog toga obavezno njeno korištenje u službenoj prepisci svih republičkih institucija, javnih i naučnih ustanova, organa lokalne samouprave, preduzeća, kao i medija u kojima je većinski vlasnik država. Za one koji ne budu poštovali odredbe ovog zakona bile bi predviđene oštre novčane kazne.\n- Ovim zakonom će praktično biti prevaziđene i prepreke koje su postojale oko najavljivane Deklaracije o zaštiti srpskog jezika i kulture. Iako su predsednici Srbije i Republike Srpske Aleksandar Vučić i Milorad Dodik još pre godinu dana obećali usvajanje takve deklaracije zbog pritisaka sa Zapada do njenog formalnog potvrđivanja u parlamentima RS i Srbije nije došlo. Planiranim zakonom biće provedeno sve ono što je predviđeno delaracijom. To ne znači da će latinica biti izbačena iz upotrebe, već da će ona biti korištena isključivo kao pomoćno pismo – ističu naši sagovornici.\nMinistar prosvete i kulture RS Dane Malešević juče je bio nedostupan za komentar o ovoj temi. S druge strane, poznati srpski lingvista Miloš Kovačević za “EuroBlic” potvrđuje da su ljudi od struke još u maju ove godine počeli da rade na pripremi zakona koji će, kako kaže, zaštititi ćirilicu u Srpskoj i postaviti je na mesto koje joj pripada.\n- Znam da je u maju formirana komisija koja bi trebalo da pomogne oko izrade tog zakona. Ne znam u kojoj fazi je trenutno njihov rad – kaže Kovačević.\nU predlogu izmena i dopuna Zakona o službenoj upotrebi jezika i pisama Vlade Srbije, koji bi uskoro trebalo da se nađe pred Skupštinom Srbije, latinica se takođe definiše kao pomoćno pismo uz obavezu da ćirilica ima prednost. Ukoliko institucije kojima zakon propisuje obaveznu upotrebu ćirilice prekrše tu obavezu zaprećene su novčane kazne. Kako su preneli pojedini mediji, odgovorno lice u instituciji bi za ignorisanje ćirilice moglo biti kažnjeno od 45 do 850 evra, kazna za preduzeće koje latinicom ispiše naziv robe i usluga, uputstvo za upotrebu, deklaraciju ili garantni list iznosila bi od 4.200 do 8.500 evra, dok bi odgovorno lice u takvim preduzećima moralo da plati kaznu do 600 evra.\nOsim najave o skoro istovremenom usvajanju zakona kojim se ćirilica proglašava glavnim pismom, vlasti iz Banjaluke i Beograda još ranije su najavili da bi od septembra u školama trebalo da se primenjuje isti nastavni program za nacionalne predmete. Sa zajedničke tematske sednice Odbora za obrazovanje Skupština Srbije i RS, koja je održana pre mesec dana, poručeno je da Srbi imaju pravo na svoju nauku i da decu uče po istim programima za srpski jezik, istoriju i geografiju.


Misija OSCE-a u BiH pozdravila dogovor u Mostaru – Fokus.ba\nMisija OSCE-a u BiH pozdravila dogovor u Mostaru\nNadamo se da će politički lideri iskoristiti ovaj momenat da se također počnu baviti sveobuhvatnom izbornom reformom\nMisija OSCE-a u Bosni i Hercegovini pozdravlja značajan napredak koji su danas postigli SDA i HDZ BiH. Ovo je važan korak naprijed ka pronalaženju zakonodavnog rješenja za izbore u Mostaru, poručili su iz Misije OSCE-a nakon što je postignut sporazum prema kojem će građani Mostara ponovo moći glasati na izborima.\nPoručeno je kako je današnji sporazum predsjednika SDA i HDZ-a “dokaz da se s pravim opredjeljenjem političkih lidera mogu riješiti dugogodišnja pitanja”.\nNadamo se da će Parlamentarna skupština BiH što prije razmotriti zakonodavne promjene. I dalje ostaje ključno da se osigura konačno rješenje koje jamči da građani Mostara mogu iskoristiti svoje pravo glasa na predstojećim lokalnim izborima. Nadamo se da će politički lideri iskoristiti ovaj momenat da se također počnu baviti sveobuhvatnom izbornom reformom u skladu s preporukama ODIHR-a.\nPozivamo nadležne vlasti, Vijeće ministara BiH, Predsjedništvo BiH i Parlamentarnu skupštinu BiH da bez odlaganja osiguraju finansiranje predstojećih lokalnih izbora. Opstruiranje finansiranja izbora narušava demokratiju i ustavni poredak”, zaključeno je u komentaru Misije OSCE-a u BiH na dogovor stranaka u Mostaru.\nMisija OSCE-a: Novinari ne moraju tražiti dozvolu za snimanje od vlasti ili policije!


Autovesti, Fiat samo u Italiji gubi novac\nVaša lokacija: ... » Vesti » Aktuelno » Fiat samo u Italiji gubi ...\nFiat samo u Italiji gubi novac\n29. Avgust 2010.\nSerđo Markione je izjavio da je Italija jedino tržište na kojem Fiat posluje sa gubicima\nIzvršni direktor italijanskog giganta, Serđo Markione, kaže da njegova kompanija trpi gubitke jedino na domaćem terentu, u Italiji. On je ocenio i da Italija „previše strahuje od promena“, te da, ukoliko želi da uradi nešto više, „mora da završi sa ostacima prošlosti“.\n„Nismo više u šezdesetim godinama“, skreće pažnju Markione, navodeći da je Fiat danas globalni igrač, sa velikim udelom na tržištima Latinske Amerike, Indije i Rusije, te da je udruživanjem sa „Krajslerom“ uspeo da zadrži korak sa ostalim svetskim igračima.\n„Fiat zarađuje, a i Chrysler je na dobrom putu“, optimističan je Markione, koji je istovremeno i šef američkog proizvođača.\nFiat je, inače, poslednjih godina konstantno na meti kritika zbog zatvaranja fabrika, otpuštanja radnika i prebacivanja proizvodnih pogona u zemlje sa jeftinijom radnom snagom, među kojima je i Srbija. Pritom, teško da će u nekoj drugoj zemlji dobiti bolje uslove nego kod nas...


Oprez tokom boravka u prirodi zbog povećanog broja uboda krpelja i ujeda pčela i osa | RTK\nOprez tokom boravka u prirodi zbog povećanog broja uboda krpelja i ujeda pčela i osa\nObjavljeno: ponedeljak, 20. jun 2022.\nTokom vikenda za nama, Služba hitne medicinske pomoći Doma zdravlja u Kruševcu, obavila je 24 pregleda na terenu, i 142 u ambulanti. Posebno živo bilo je u noći od subote na nedelju, zbog više tuča, u kojima su lica i mlađe i starije populacije zadobile teške telesne povrede.\nS obzirom na najavljeni toplotni talas, dr Stefanija Trajković uputila je apel posebno starijim sugrađanima, da bez preke potrebe ne izlaze, posebno u periodu od 11 do 17 sati, da obavezno sa sobom nose flašicu vode, i da budu adekvatno obučeni, što je i opšta preporuka, kao i da najmlađi obavezno na glavi imaju šeširiće ili kačkete.\nPreporučuje se i oprez tokom boravka u prirodi, zbog povećanog broja uboda krpelja i ujeda pčela i osa, a ovom prilikom, dr Trajković je podsetila da ova služba tokom noći zbrinjava pacijente sa temperaturom, a da tokom dana ovi pacijenti treba da se jave u Kovid bolnicu, a ne Službi hitne.\nPrethodno : Renoviranja crkve Svetog Nikole u Pasjaku\nSledeće : U Rasinskom okrugu određene lokacije na kojima će biti organizovano polaganje ispita


Datum kreiranja ponedeljak, 18 jun 2018 05:00\nReli vozač , Valjevac Željko Milutinović ozbijan je favorit za jedno od postolja na predstojećem reliju koji će biti održan početkom jula u Mionici. Milutinović na Otvorenom šampionatu Djerdap 2018 koji se vozio uz tok Dunava zauzeo prvo mesto..\nNa Otvorenom šampionatu koji je upravo završen učestvovalo je 28 posada medju kojima čak dve posade iz Bugarske. Vremenske prilike koje su bile promenljive, sparina pa i kiša nisu omele na stazi Milutinovića da još jednom pokaže svoje vozačko umeće. Nije tajna da je valjevski reli kao disciplina oživeo poslednjih godina zahvaljujući osnivanju Avako reli tima, čiji je Milutinović jedan od osnivača i koji ima čak šest posada. Njihovo učešće na reli stazama je više nego preoznato , a Milutinović je upravo vozio i staze u regionu. Za suvozača u vozilu (Reno Klio RS N3) izabrao je Gorana Rabasovića. Na završenom reliju Djerdap 2018.godine vidjeno je još nekoliko članova ovog kluba u posadama: Ninović, Pivaljević, Bugarski , Djukić, Maksimović , Kosojević.\nPredstojeći šampionat biće održan 7. I 8. Jula u Mionici , a od Valjevaca predvodjenih Milutinovićem se očekuje najviše . Za samu stazu kažu da će biti vrlo uzbudljiva I izazovana za vozače, a Avako tim vodi u kokurenciji reli klubova.


Iz Novog Sada se izmešta 30 pokrajinskih ustanova\nNovi Sad - Nakon mnogih republičkih službi, agencija, fondova, javnih preduzeća i dugih institucija, čije bi centrale mogle da presele iz Beograda u gradove Srbije, G17 plus najavljuju da će do jeseni napraviti predlog da se i deo pokrajinskih vlasti premesti iz Novog Sada u druge gradove Vojvodine. Reč je o tridesetak pokrajinskih institucija i sekretarijata koji će biti preseljeni. Ideju G17 plus podržava i Demokratska stranka.\nDeo sekretarijata seli se u unutrašnjost Vojvodine: Sedište pokrajinskih organa u Novom Sadu\n"Blic" saznaje da bi među prvima mogli biti izmešteni pokrajinski sekretarijat za poljoprivredu, delovi javnih preduzeća "Vode Vojvodine", "Vojvodina šume" , agencije i zavodi koji tek treba da se osnuju iz oblasti saobraćaja, turizma, ekologije. Iako još nije precizirano, u G17 plus su uvereni da je opravdanije da neki delovi "Vojvodina voda" budu izmešteni u Zrenjanin, jer je njihov rad najvećim delom vezan za vodotokove Tise, pa su tamo puno potrebniji.\nPredsednik Pokrajinskog odbora G17 plus i pokrajinski sekretar za lokalnu samoupravu Tomislav Stantić kaže za da je razlog za izmeštanje institucija iz Novog Sada pre svega ekonomski jer institucije ne treba da budu u jednoj centrali, bilo da je to Beograd ili Novi Sad, nego tamo gde su problemi.\n- Suština ideje o dekoncentraciji vlasti jeste da institucije budu bliže građanima jer najveći problemi su van Novog Sada. Tokom leta ćemo napraviti ozbiljnu analizu koliko to košta, ne želimo da damo paušalnu ocenu koje bi institucije mogle biti izmeštene. Zato zasada mogu reći samo to da bi pokrajinski sekretarijat za poljoprivredu i delovi "Voda Vojvodine" mogli biti izmešteni - navodi Stantić.\nIz institucija koje se sele, nastavlja dr Stantić, neće biti niko otpušten, pojedini službenici će biti premešteni u druge institucije, ali biće i onih koji će ostati da rade u institucijama, ali u mestu gde se one premeštaju.\nUpitan da li je suštinska dekoncentracija vlasti selidba institucije iz jednog na drugo mesto, Stantić je odgovorio da uz vraćanje imovine lokalnim samoupravama to jeste suštinska dekoncentracija vlasti.\n- Mislim da će to biti suštinska dekoncentracija vlasti kada se imovina vrati lokalnim samoupravama koje će same upravljati svojom imovinom, što im povećava prihod. To im omogućava da sami investiraju u lokalnu samoupravu. Dakle, suština je u zakonu o svojini koji je G17 plus uputio Narodnoj skupštini još u januaru i nalazi se u skupštinskoj proceduri. Da smo najveća stranka vladajuće koalicije, mogao bih preciznije da kažem kada će zakon biti usvojen - rekao je Stantić.\nStantićevi koalicioni partneri na pokrajinskom i republičkom nivou iz Saveza vojvođanskih Mađara pozdravljaju najavljenu dekoncentraciju i dodaju da je to delimična regionalizacija za koju se oni zalažu. Sličan stav imaju i predstavnici Lige socijaldemokrata Vojvodine, a opoziciona Srpska narodna stranka smatra da o dekoncentraciji vlasti može da se razgovara.\nS druge strane, šef poslaničke grupe Srpske radikalne stranke u pokrajinskoj skupštini i potpredsednik te stranke Milorad Mirčić kaže da je najavljena dekoncentracija vlasti "manipulativno sredstvo sa kojim se služi vladajuća koalicija". On to objašnjava time da je decentralizacija način da se dezintegriše Srbija, a dekoncentracija je način da se zaboravlja ono što je suština.\n- Suština nije u tome da li će sekretarijati biti premešteni u pojedine regije kao što je Vojvodina, nego je suština u tome da imamo sposobnu vlast da regiju unapredi i da obezbedi normalan život. Umesto toga svake godine prisustvujemo cirkusu koji priređuju koalicioni partneri u vlasti koji jedni drugima izigravaju opoziciju - kaže Mirčić.\nGarancijski fond AP Vojvodine obeležio 15 godina postojanja\nOpozicija i u pokrajini u bojkotu, prazne klupe u Skupštini Vojvodine\n"KUPUJEMO IM DUŠEKE, KREČIMO, A SAD NEMAJU NI KUVANO" U tridesetak novosadskih vrtića deca nedelju dana za RUČAK jedu HLEB I PAVLAKU\nMirović: Dolazak kineske kompanije mnogo će značiti za razvoj čitave Vojvodine\nMirović primio ambasadora Mađarske Atilu Pintera\nIgor Mirović predsednik Pokrajinske vlade i Atila Pinter ambasador Mađarske u Srbiji, u današnjem razgovoru u Pokrajinskoj vladi, konstatovali su da su odnosi Srbije i Mađarske najbolji u poslednjih deset godina.\nPovodom početka realizacije projekta ’’Osnovi bezbednosti dece’’ Ministarstva unutrašnjih poslova i Ministarstva prosvete, nauke i tehnološkog razvoja, Policijska uprava u Sremskoj Mitrovici je u saradnji sa gradskom Upravom za obrazovanje organizovala promociju te svojevrsne akcije u sremskomitrovačkoj Gradskoj kući.\nPOSLODAVCI Profil na Fejsbuku važniji od si-vija kandidata za posao\nNovosadski poslodavci sve više traže od kandidata za posao da uz biografiju pošalju link ka profilima na društvenim mrežama.\nRadnici „Čistoće“ obustavili štrajk posle dogovora\nNovi Sad - Štrajk zaposlenih u „Čistoći“ je okončan nakon dogovora direktora Dalibora Novakovića i predsednika sindikata Momčila Arsenijevića, prema kojem plate neće biti smanjivane radnicima sa koeficijentom obračuna ispod tri, saopšteno je juče iz tog preduzeća. Međutim, predstavnici Štrajkačkog odbora Zoran Radosavljević negira da je štrajk u bilo kojem od preduzeća prekinut, navodeći samo da se radi normalno kako građani ne bi trpeli.\nTuristima naplaćuju vožnju i 10 puta više\nNovosadski taksisti, nezadovoljni time što na ulicama i dalje ima nelegalnih prevoznika, zatražili su od gradskih vlasti da utvrdi minimalnu cenu starta i tarife i tako svima pruži mogućnost da zarade a preduprede poteze onih koji turistima, posebno u vreme „Egzita“, naplaćuju vožnju i po 10 puta skuplje. Međutim, u Gradskoj kući kažu da nisu nadležni da ograničavaju cenu vožnje, ističući da će pojačati rad saobraćajnih inspektora i savetuju putnike da pri sedanju u vozilo obavezno pogledaju cenovnik.\nPokrajinska vlada dodelila 38 miliona dinara gerontološkom centru u Somboru i 21 milion za Institut za onkologiju u Sremskoj Kamenici\nPokrajinska vlada je na današnjoj sednici, kojom je predsedavao predsednik Igor Mirović, donela rešenje o dodeli 38 miliona dinara Gerontološkom centru Sombor za finansiranje sanacije štete od požara, koji je krajem prošle godine zahvatio stacionarske sobe RJ "Doma za negu i stara lica".\nOŽIVLJAVANJE DIVLJAČI Nakon poplava jeleni ponovo u Bosutskom basenu (FOTO)\nJP ‘’Vojvodinašume’’ ispustilo je danas jelensku divljač u Bosutski šumski basen u sklopu prekograničnog IPA projekta ‘’Forestflow’’ koji ima za cilj obnovu područja oštećenih u majskim poplavama 2014. godine.\nMarta Feldi predložena za direktorku preduzeća Park Palić\nGradsko veće Subotice predložilo je da u narednom periodu novi direktor turističkog preduzeća Park Palić bude diplomirani ekonomista Marta Feldi.\nNovi Sad: „Čistoća“ plaća master studije za direktora\nNovosadsko JKP „Čistoća“, odlukom generalnog direktora Vladimira Zelenovića, platila je 250.000 dinara master studije na privatnom fakultetu „Edukons“ Slaviši Đekiću, koji je pomoćnik direktora. Odluka o školovanju Đekića doneta je bez saglasnosti Nadzornog odbora, mada je ona neophodna po kolektivnom ugovoru.\nIzbori za skupštinu Vojvodine: Dva kandidata DS, jedan SNS, četvrti će se znati sutra\nDva kandidata izborne liste "Za bolju Vojvodinu - Bojan Pajtić" i jedan kandidat liste "Pokrenimo Vojvodinu - Tomislav Nikolić" pobedlili su na današnjim ponovljenim izborima za Skupštinu AP Vojvodine, dok će rezultat sa četvrtog izbornog mesta biti poznati sutra, rekla je večeras Tanjugu član Pokrajinske izborne komisije (PIK), Jelena Zlojutro.\nU Novom Sadu obeležen Dan Rečnih jedinica i Rečne flotile\nSvečanošću održanom danas u Novom Sadu, na Dunavu, na vezu Keja žrtava racije pripadnici Rečne flotile obeležili su Dan Rečnih jedinica i Rečne flotile u znak sećanja na 6. avgust 1915. godine kada je sa navoza Čukarica porinut prvi srpski ratni brod, oklopni čamac "Jadar".\nBiće viška oko 1.000 prosvetnih radnika u školama širom Vojvodine\nNOVI SAD - U vojvođanskim školama trećina nastavnika ove školske godine nema punu normu časova, a procenjuje se da će između 700 i 1.000 prosvetara biti tehnološki višak, tvrdi Zdravko Kovač, predsednik Sindikata prosvetnih radnika Vojvodine „Nezavisnost“.\nSvečano je otvorena Lovačka kuća „Vranjak“ i Revir za rekreativni i sportski ribolov „Slezen“ – JP „Vojvodinašume“\nPredsednici Skupštine AP Vojvodine i Pokrajinske vlade, Ištvan Pastor i Igor Mirović, prisustvovali su danas u Moroviću svečanom otvaranju Revira za rekreativni i sportski ribolov „Slezen“ i Lovačke kuće „Vranjak“ u posedu JP „Vojvodinašume“.\nRazbili prozor na zaštićenoj zgradi\nHuligani su u nedelju uveče ciglama oštetili vrata i razbili prozor na parohijskoj zgradi Hrišćanske reformatske crkve u Kikindi. Zgradu koja je pod zaštitom države i čiji je autor Ede Mađar\nNašem hirurgu nagrada iz Brazila\nDvodecenijsko iskustvo i rad srpskog lekara Petra Dragića (44) nagrađeno je u Sao Paoulu.\nNajbolji igrači računarskih igara nadmetaće se u Novom Sadu\n“International Gaming Festival” održaće se u velikoj sali Spensa u Novom Sadu 9. i 10. jula. Ovo je prvi festival u Novom Sadu koji će okupiti igrače iz celog sveta.


Više novca za poljoprivrednike i prilika za radna mjesta\nSANAINFO.BA Vijesti iz USK i šire\nDelegacija EU i Ured specijalnog predstavnika Evropske unije u BiH pozdravljaju usvajanje Strateškog plana ruralnog razvoja Bosne i Hercegovine od strane Vijeće ministara, uz podršku entitetskih Vlada i Vlade Brčko distrikta, navode na svojim stranicama.\nFinansijska podrška u okviru IPA-e II\nUsvajanjem strategije, Bosna i Hercegovina će napokon biti u mogućnosti da koristi daljnju podršku Evropske unije poljoprivredi i ruralnom razvoju. Nakon što strategiju usvoji i Parlament BiH, otvorit će se vrata za finansijsku podršku u okviru IPA-e II (2018-2020) i za daljnju pomoć EU reformskom procesu.\n"Očekujemo ekspeditivno usvajanje ovog važnog strateškog dokumenta od strane Parlamenta BiH. To će dovesti ne samo do više prihoda za bh. poljoprivrednike, već i prilika za radna mjesta i ulaganja.\nEvropska unija je spremna da nastavi raditi sa svim relevantnim akterima da dodatno podrži poljoprivredu i ruralni sektor, koji su od vitalne važnosti za održivi ekonomski i društveni razvoj Bosne i Hercegovine", poručuje EU delegacija u BiH.\nMore in this category: « Na projekat bez isplativosti i dozvole potrošeno 12 miliona maraka! Lažna Republika sa lažnim pasošem nema budućnosti »\nCopiright www.sanainfo.ba 2016\nimplementacija DATA AS


Konstruktivno rešavanje konflikata « Merit Plan\nKonflikt se doživljava na svim nivoima ljudske aktivnosti, od međusobnog do međunarodnog. Konflikt je česta pojava i u modernim organizacijama. Ne postavlja se pitanje da li ste izloženi konfliktu, nego šta da radite sa konfliktom. Ovaj trening ima za cilj da poveća svest polaznika o tome šta je konflikt, da im omogući prepoznavanje sopstvenih stilova u rešavanju konflikta i da im pruži priliku da razviju neke od tehnika za efikasnije upravljanje konfliktom.\nTrening u kompaniji Idea\nTrening u kompaniji Merkator Crna Gora\nTrening u kompaniji Petrohemija\nOva znanja mogu pomoći zaposlenima da produktivnije koriste svoje radno vreme, brzo i efikasno rešavajući konflikte. To maksimizuje korišćenje resursa i ujedno je veliki benefit za samu poslovnu organizaciju.\nSvim zaposlenima čiji se posao odvija u okruženju stalne izloženosti konfliktnim situacijama\nSvima koji žele da poboljšaju svoje performanse u poslovnom životu, kao i da nauče neka pravila rešavanja konflikata u privatnom životu\nMenadžerima koji rukovode i organizuju svoje timove\nPojam i definicija konflikata\nStilovi ponašanja u konfliktima\nKomunikacijske tehnike i veštine za prevazilaženje konflikata\nAsertivno (samopouzdano) ponašanje\nJa- govor i Ja- poruke; način da jasno izrazimo svoj stav, a da pritom ne ugrožavamo sagovornika\nPregovaranje; diskusija između sukobljenih strana u cilju postizanja međusobnog sporazuma\nMedijacija; posredovanje neutralne/treće strane u konfliktu između sukobljenih strana\nKonflikt je neizbežan i kao takav predstavlja ozbiljnu prepreku za razvoj pozitivne atmosfere na radnom mestu i u praksi je prepoznat kao ozbiljan demotivišući faktor, u skladu sa tim cilj treninga je da se pomogne učesnicima da prepoznaju sopstveni stil rešavanja konflikata i da ga prilagode konkretnoj situaciji.\nTrening daje priliku učesnicima da nauče tehniku aktivnog slušanja i rade na razvoju sopstvenog asertivnog ponašanja. Polaznici imaju mogućnost da nauče kako treba da intervenišu u kriznim situacijama i kako da u procesima pregovaranja i medijacije upravljaju konfliktima.


By Albanian Newsroom / Објављено на: December 21, 2020\nGeneralni direktor državne policije Albanije, Ardi Veliu, i generalni direktor Javne bezbednosti italijanske policije, Franco Gabrielli, potpisali su danas izjavu o sporazumu između Generalnog direktorata državne policije Republike Albanije i Odeljenja za javnu bezbednost Italije.\nFranco Gabrielli izjavio je da, sa operativnog stanovišta, ovo predstavlja još jedan važan rezultat u dugoročnoj i integrisanoj saradnji sa Albanijom, koji će omogućiti uspostavljanje stalne tehničke saradnje između dvojice policijskih lidera o strateškim pitanjima u borbi protiv organizovanog kriminala i trgovine drogom.\nArdi Veliu, generalni direktor albanske državne policije, izjavio je da bi kreiranje stalnog kontakta, na zahtev italijanskog ambasadora u Tirani Fabrizio Bucci, bilo prava platforma za razmenu novih poslovnih potreba i temeljitiji pristup različitim stvarima, nerešenim pitanja i inicijative koje treba razviti, dodajući širokom spektru alata kroz koje će se ojačati ionako odlična policijska saradnja.\nDeklaracija o sporazumu skreće pažnju na odredbe sadržane u Sporazumu o saradnji između Vlade Republike Italije i Saveta ministara Republike Albanije za borbu protiv kriminala, potpisanog u Tirani 19. juna 2007. godine, koji predviđa mogućnost sporazuma o sastancima između nadležnih tela iz obe države radi provere statusa primene sporazuma, postignutih rezultata i određivanja narednih faza programa saradnje.\nDve zemlje dele dugu i istorijsku vezu koja se može zasnivati na značajnom italijanskom prisustvu u Albaniji, kvantitativno i kvalitativno kroz projekte IPA i Pameca V i kancelariju stručnjaka za bezbednost, praćenu jednako održivom operativnom aktivnošću koja je ukorenjena u stalnoj i intenzivnoj razmeni informacija, učešću u zajedničkim istraživačkim timovima i potrazi za traženim osobama. / ibna\nSeverna Makedonija: Osmani u poseti Austriji\nSeverna Makedonija: Predsednik Velike nacionalne skupštine Turske u dvodnevnoj poseti Skoplju


OEBS obučava Kosovsku policiju o tehnikama informativnog razgovora tokom istrage | OSCE\nPočetna strana Novosti Vest i saopštenja OEBS obučava Kosovsku policiju o tehnikama informativnog razgovora tokom istrage\nOEBS obučava Kosovsku policiju o tehnikama informativnog razgovora tokom istrage\nMisija OEBS na Kosovu je 19. juna 2015. u Vučitrnu završila dvonedeljnu obuku naprednog nivoa o vođenju informativnog razgovora tokom istrage za 20 pripadnika Kosovske policije.\nUčesnici obuke naučili su nešto više o modelima vođenja informativnog razgovora sa žrtvama, svedocima i osumnjičenima, kao važnom aspektu istražnog postupka. Tokom obuke je istaknuta razlika između informativnog razgovora i saslušavanja, govorilo se o važnosti uređenja prostorije u kojoj se obavlja razgovor, osobinama efikasnog ispitivača, cilju procesa vođenja razgovora i analizi ponašanja.\n,,Do većine informacija bitnih za istragu dolazi se putem informativnih razgovora. Istražitelji i pripadnici policije dužni su da pridaju veći značaj informativnom razgovoru kao izvoru informacija, te moraju razviti veštine neophodne za planiranje, vođenje i ocenu informativnog razgovora,“ izjavio je Henrik Malmquist, direktor Odeljenja za sigurnost i javnu bezbednost Misije OEBS na Kosovu.\nObuka je u održana u Akademiji za javnu bezbednost, a zasnivala se na proceni potreba za obukom Kosovske policije kao i na zapažanjima OEBS o postojanju potrebe za obuku o vođenju informativnog razgovora tokom istrage. Većina učesnika obuke bili su pripadnici istražnih jedinica Kosovske policije i iza sebe već imaju završene kurseve, koje je podržala Misija, na teme kao što su osnovni nivo vođenja informativnog razgovora tokom istrage i analiza izjave o krivičnom delu.\nMisija OEBS na Kosovu ima mandat da štiti i promoviše ljudska prava i prava zajednica, demokratizaciju i razvoj sektora za javnu bezbednost. Misija redovno organizuje napredne i specijalizovane kurseve za službe koje sprovode zakone i propise.